**โครงการตำราแห่งชาติ**

**หนังสือเรียน สาระการประกอบอาชีพ**

**รายวิชา การเลี้ยงไก่เบตง**

**ระดับ ประถมศึกษา มัธยมศึกษาตอนต้น มัธยมศึกษาตอนปลาย**

**รหัส**

**หลักสูตรการศึกษานอกระบบ ระดับการศึกษาขั้นพื้นฐาน พุทธศักราช 2551**

**[](http://ไก่เบตง.blogspot.com/)**

**สำนักงานส่งเสริมการศึกษานอกระบบและการศึกษาตามอัธยาศัย**

**สำนักปลัดกระทรวงศึกษาธิการ**

**กระทรวงศึกษาธิการ**

**เอกสารทางวิชาการลำดับที่........../......................**

**โครงการตำราแห่งชาติ**

**หนังสือเรียน สาระการประกอบอาชีพ**

**รายวิชา การเลี้ยงไก่เบตง**

**ระดับ ประถมศึกษา มัธยมศึกษาตอนต้น มัธยมศึกษาตอนปลาย**

**รหัส**

**หลักสูตรการศึกษานอกระบบ ระดับการศึกษาขั้นพื้นฐาน พุทธศักราช 2551**

[](http://www.google.co.th/imgres?imgurl=http://gotoknow.org/file/sirirak_thasa/logoS.jpg&imgrefurl=http://www.gotoknow.org/blogs/posts/295778&h=503&w=500&sz=83&tbnid=oUdlvix-8MkZTM:&tbnh=85&tbnw=84&prev=/search?q=%E0%B9%82%E0%B8%A5%E0%B9%82%E0%B8%81%E0%B9%89%E0%B8%81%E0%B8%A8%E0%B8%99.&tbm=isch&tbo=u&zoom=1&q=%E0%B9%82%E0%B8%A5%E0%B9%82%E0%B8%81%E0%B9%89%E0%B8%81%E0%B8%A8%E0%B8%99.&usg=__3U9hzN1vAKUOqajvXx4OMTWzW7s=&hl=th&sa=X&ei=0kk8ULXMEMf4rQeO7YH4AQ&ved=0CCUQ9QEwAQ&dur=672)

**สำนักงานส่งเสริมการศึกษานอกระบบและการศึกษาตามอัธยาศัย**

**สำนักปลัดกระทรวงศึกษาธิการ**

**กระทรวงศึกษาธิการ**

**คำนำ**

หลักสูตรการเลี้ยงไก่เบตง จัดทำขึ้นเพื่อเป็นข้อมูลเนื้อหาสารระเกี่ยวกับความรู้เบื้องต้นการเลี้ยงไก่เบตง คุณลักษณะที่ดีของไก่เบตง วิธีการเลี้ยงไก่ การเลือกสถานที่ การคัดเลือกพันธุ์ไก่เบตง ลักษณะของโรงเรือน วัสดุอุปกรณ์ที่ใช้และวิธีการสร้างโรงเรือน วัสดุอุปกรณ์ในการเลี้ยงไก่เบตง วัตถุดิบอาหารที่ใช้เลี้ยงและสูตรอาหาร หลักวิธีการสุขาภิบาลที่ควรปฏิบัติ โรคระบาดไก่เบตงที่สำคัญและวิธีป้องกันรักษา โรคพยาธิ และวิธีป้องกันรักษา การวางแผนการดำเนินงาน และการจดบันทึกการผลิต การหาตลาดเพื่อจำหน่ายและการจดบันทึกรายรับ – รายจ่าย การพิจารณาความสำเร็จในอาชีพ ปัญหาอุปสรรคและแนวทางแก้ไขในการเลี้ยงไก่เบตง เพื่อให้ผู้ที่ต้องการศึกษาหาความรู้ได้ศึกษาด้วยตนเองเพิ่มเติม

ศูนย์การศึกษานอกระบบและการศึกษาตามอัธยาศัยอำเภอเบตง

จังหวัดยะลา

**สารบัญ**

หน้า

**คำแนะนำการใช้หนังสือเรียน** 1-2

**โครงสร้างรายวิชา** 3-6

**แบทดสอบก่อนเรียน** 7-8

**บทที่ 1 ความรู้เบื้องต้นเกี่ยวกับการเลี้ยงไก่เบตง**

เรื่องที่ 1 ประวัติความเป็นมาไก่เบตง 9-11

เรื่องที่ 2 ประโยชน์ของการเลี้ยงไก่เบตง 12-13

เรื่องที่ 3คุณลักษณะของไก่เบตง 14-17

**บทที่ 2วิธีการเลี้ยงไก่เบตง**

เรื่องที่ 1 สถานที่เลี้ยงไก่เบตง 18-21

เรื่องที่ 2 อาหาร 22-24

เรื่องที่ 3 การคัดเลือกพันธุ์ไก่เบตง 25-27

เรื่องที่ 4 การป้องกันและรักษาโรคไก่เบตง 28-37

**บทที่3 การแปรรูปไก่เบตง**

เรื่องที่ 1 การแปรรูปอาหารจากไก่เบตง 38-43

**บทที่ 4 หลักการจัดการอาชีพการเลี้ยงไก่เบตง**

เรื่องที่ 1การวางแผนการดำเนินงานและบันทึกการผลิต 44-45

เรื่องที่ 2การตลาดเพื่อการจำหน่ายและการบันทึกบัญชีรายรับ –รายจ่าย 46-47

เรื่องที่ 3การพิจารณาความสำเร็จในอาชีพการเลี้ยงไก่เบตง 48

เรื่องที่ 4ปัญหาอุปสรรคและแนวทางการแก้ไขการเลี้ยงไก่เบตง 48-49

**แบบทดสอบหลังเรียน** 50-51

**คำแนะนำการใช้หนังสือเรียน**

**วิชาการเลี้ยงไก่เบตง**

**สำหรับนักศึกษาการศึกษานอกระบบ ระดับการศึกษาขั้นพื้นฐาน พุทธศักราช 2551**

**ชุดการเรียน วิชาการเลี้ยงไก่เบตง** ประกอบด้วย

1) เนื้อหาการเรียนรู้

2) ใบงาน/แบบฝึกกิจกรรม

3) แบบทดสอบก่อนเรียน / หลังเรียน

**คำอธิบายรายวิชา การเลี้ยงไก่เบตง**

สาระการประกอบอาชีพ ระดับประถมศึกษา/มัธยมศึกษาตอนต้น/มัธยมศึกษาตอนปลาย

จำนวน 2 หน่วยกิต (80 ชั่วโมง)

**มาตรฐานที่ 3.1** มีความรู้ ความเข้าใจ และเจตคติที่ดีในงานอาชีพ มองเห็นช่องทางและตัดสินใจประกอบอาชีพได้ตามความต้องการและศักยภาพของตนเอง

**3.2** มีความรู้ ความเข้าใจ ทักษะในอาชีพที่ตัดสินใจเลือก

**3.3** มีความรู้ ความเข้าใจ ในการจัดการอาชีพอย่างมีคุณธรรม

**ศึกษาและฝึกทักษะเกี่ยวกับเรื่องต่อไปนี้**

ความรู้เบื้องต้นเกี่ยวกับไก่เบตง ประโยชน์ของการเลี้ยงไก่เบตง คุณลักษณะไก่เบตง วิธีการเลี้ยงไก่เบตง การเลือกโรงเรือน สถานที่การเลี้ยงไก่ อาหารไก่เบตง การคัดเลือกพันธ์ไก่เบตง การป้องกันและรักษาโรคไก่เบตง การวางแผนการดำเนินงานและการบันทึกการผลิต การตลาดเพื่อการจำหน่ายและการบันทึกบัญชีรายรับรายจ่าย การพิจารณาความสำเร็จในอาชีพการเลี้ยงไก่เบตง ปัญหาและอุปสรรคแนวทางการแก้ไขการเลี้ยงไก่เบตง

**การจัดประสบการณ์การเรียนรู้**

1. วางแผนการเรียนรู้
2. ศึกษาจากเอกสาร หนังสือ และสื่ออื่น ๆ เช่น วีดีโอ เทปบรรยาย สไลด์ เป็นต้น
3. เชิญผู้ประสบผลสำเร็จในอาชีพมาบรรยาย สาธิต แลกเปลี่ยน ประสบการณ์ร่วมกัน
4. ศึกษาดูงาน หรือฟาร์มของรัฐ เอกชน ชาวบ้าน ที่ดำเนินกิจการการเกษตรแบบผสมผสาน
5. รวมกลุ่มอภิปรายปัญหา และหาแนวทางพัฒนา ติดตามผล และแก้ไขปัญหาร่วมกัน
6. ปฏิบัติการจดบันทึกเป็นองค์ความรู้ และทำโครงการประกอบอาชีพ

**การวัดและประเมินผล**

1. แบบทดสอบ

2. รายงาน

3. ใบงาน

4. โครงงาน

**หลักฐานการประเมินคะแนน**

1. แบบทดสอบกลางภาค 20 คะแนน

2. รายงาน 20 คะแนน

3. ใบงาน 10 คะแนน

4. โครงงาน 10 คะแนน

5. สอบปลายภาค 40 คะแนน

**โครงสร้างหลักสูตร**

**วิชา การเลี้ยงไก่เบตง จำนวน 80 ชั่วโมง**

**จุดประสงค์**

1. เข้าใจความสำคัญของไก่เบตง
2. เข้าใจวิธีการเลี้ยงไก่เบตงอย่างถูกต้อง
3. เข้าใจการแปรรูปอาหารจากไก่เบตง
4. เข้าใจหลักการจัดการอาชีพการเลี้ยงไก่เบตง

**ขอบข่ายเนื้อหา**

1. ความรู้เบื้องต้นของการเลี้ยงไก่เบตง จำนวน 9 ชั่วโมง
2. วิธีการเลี้ยงไก่พื้นเมือง จำนวน 50 ชั่วโมง
3. วิธีการแปรูปอาหารจากไก่เบตง จำนวน 12 ชั่วโมง
4. หลักการจัดการอาชีพเลี้ยงไก่เบตง จำนวน 9 ชั่วโมง

**โครงสร้างหลักสูตร**

**วิชา การเลี้ยงไก่เบตง จำนวน 80 ชั่วโมง**

|  |  |  |  |  |  |
| --- | --- | --- | --- | --- | --- |
| **รายวิชา** | **จุดประสงค์การเรียนรู้** | **เนื้อหา** | **สื่อ/วัสดุอุปกรณ์** | **จำนวนชั่วโมง** | |
| **ทฤษฎี** | **ปฏิบัติ** |
| 1. ความรู้ทั่วไปเกี่ยวกับการเลี้ยงไก่เบตง   2.วิธีการเลี้ยงไก่เบตง | 1.ผู้เรียนสามารถบอกประวัติความเป็นมาของไก่เบตง   1. ผู้เรียนสามารถบอกคุณสมบัติ   ลักษณะที่ดีของไก่เบตงได้  1.ผู้เรียนสามารถบอกขั้นตอนและ  วิธีการสร้างโรงเรือนเลี้ยงไก่เบตงได้ และสามารถปฏิบัติตามขั้นตอนได้อย่างถูกต้อง  2.ผู้เรียนสามารถบอกวัตถุดิบและสูตรอาหารที่นำมาเลี้ยงไก่เบตง | 1. ประวัติความเป็นมาของ   ไก่เบตง   1. ลักษณะที่ดีของไก่เบตง   1.สถานที่เลี้ยงไก่ เบตงได้  2.อาหารที่ใช้ในการเลี้ยงไก่เบตง | * + ชุดวิชา   + ภาพประกอบ * แหล่งเรียนรู้/สถานประกอบการเลี้ยงไก่เบตง   + ชุดวิชา * วัตถุดิบในการทำสูตรอาหารไก้พื้นเมือง | 6  15 | 3  35 |
| **รายวิชา** | **จุดประสงค์การเรียนรู้** | **เนื้อหา** | **สื่อ/วัสดุอุปกรณ์** | **จำนวนชั่วโมง** | |
| **ทฤษฎี** | **ปฏิบัติ** |
| 3. การแปรรูปอาหารจากไก่ เบตง | 3.ผู้เรียนสามารถบอกโรคระบาดที่จะเกิดขึ้นกับไก่พื้นเมืองได้  4.ผู้เรียนสามารถบอกวิธีป้องกันและโรคระบาดที่จะเกิดขึ้นกับ  1.ผู้เรียนสามารถนำไก่เบตงมาแปรรูปเป็นอาหารเพื่อเพิ่มมูลค่าของผลผลิตไก่เบตง | 3.โรคระบาดของไก่พื้นเมือง  เทคนิคและวิธี  4.ป้องกันโรคระบาด วิธีการรักษาโรค  1.การแปรรูปอาหารจกไก่เบตง | * + ชุดวิชา   + อุปกรณ์จริง เช่น วัคซีนป้องกันโรค   + ภาพประกอบ   -ชุดวิชา  -วัสดุ/อุปกรณ์ในการแปรรูปอาหารจากไก่เบตง | 4 | 8 |
| **รายวิชา** | **จุดประสงค์การเรียนรู้** | **เนื้อหา** | **สื่อ/วัสดุอุปกรณ์** | **จำนวนชั่วโมง** | |
| **ทฤษฎี** | **ปฏิบัติ** |
| 4. การจัดการอาชีพการเลี้ยงไก่เบตง | 1.ผู้เรียนสามารถบอกการวางแผนการดำเนินงาน และบันทึกการผลิตได้  2.ผู้เรียนสามารถบอก เทคนิคการหาตลาดเพื่อจำหน่ายผลผลิต 3.ผู้เรียนสามารถทำบัญชีรายรับ-รายจ่ายได้  4.ผู้เรียนสามารถบอกปัญหาและอุปสรรค พร้อมทั้งแนวทางแก้ไขปัญหาการเลี้ยงไก่เบตงได้ | 1.การวางแผนการดำเนินงาน และบันทึกการผลิต  2.เทคนิคการหาตลาดเพื่อจำหน่ายผลผลิต  3.บัญชีรายรับ-รายจ่ายได้  4.ปัญหาและอุปสรรค พร้อมทั้งแนวทางแก้ไขปัญหาการเลี้ยงไก่เบตง | * + ชุดวิชา   + ตัวอย่างการทำบัญชีรายรับ-รายจ่าย   ภาพประกอบ  -แหล่งเรียนรู้/สถานประกอบการเลี้ยงไก่เบตง | 3 | 6 |

**แบบทดสอบก่อนเรียน**

**คาชี้แจง** ให้ทำเครื่องหมายกากบาท (X) หน้าข้อคำตอบที่ถูกต้องที่สุดเพียงข้อเดียว

1. ไก่เบตงมีสายพันธ์มาจากประเทศจีน เรียกว่าอะไร
2. ไก่กวางไส ข.ไก่กวางเจา
3. ไก่กวางหนาน ง.ไก่ปักกิ่ง

2. การสร้างโรงเรือนไก่มีจุดประสงค์ ใด

ก. ใช้เป็นที่กกลูกไก่ ข. ให้ไก่หลบพักผ่อน

ค. ใช้เป็นที่ขังไก่ ง. ถูกทุกข้อ

3. การสร้างโรงเรือนควรคำนึงถึงสิ่งใด

ก. ความโปร่ง ข. แสงสว่าง

ค. อากาศถ่ายเทได้สะดวก ง. ถูกทุกข้อ

4.ลักษณะที่แท้จริงของไก่เบตงจะเริ่มปรากฏในช่วงอายุเท่าใด

ก.อายุ 0 -1 เดือน ข.อายุ 2 – 3 เดือน

ค.อายุ 4-5 เดือน ง.อายุ 6-7 เดือน

5. เล้าไก่ขนาด กว้าง 3 เมตร ยาว 4 เมตร สูง 2 เมตร เลี้ยงไก่ได้กี่ตัว

ก. 10-20 ตัว ข.30 -40 ตัว

ค. 50-60 ตัว ง. 70-80 ตัว

6.ไก่เล็ก 10 ตัวใช้รางให้อาหารยาวกี่ เมตร

ก. 10 เมตร ข.20เมตร

ค. 30 เมตร ง.40เมตร

7. ไก่ที่เลี้ยงอายุกี่เดือนถึงจะให้ไข่

ก. 3 เดือน ข. 6 เดือน

ค. 10 เดือน ง . 12 เดือน

8. อาหารที่นำมาให้ไก่ควรมีลักษณะอย่างไร

ก. หัวอาหาร ข. เศษอาหาร

ค. พืชต่างๆ ง. ถูกทุกข้อ

9. เมื่อไก่เบตงป่วยด้วยโรคนิวคาสเซิล การใช้วัคซีนชนิดแทงปีก ควรใช้กับไก่อายุเท่าใด

1. อายุ 3 เดือนขึ้นไป ข.อายุ 5เดือนขึ้นไป

ค.อายุ 10เดือนขึ้นไป ง.อายุ12เดือนขึ้นไป

10.ข้อใดคือวิธีการลดต้นทุนด้านอาหารสูงในการเลี้ยงไก่เบตง

ก.การปล่อยไก่หาอาหารตามธรรมชาติ

ข.การใช้หลอดไฟฟ้าสำหรับดักแมลงเป็นอาหารเสริม

ค.การใช้รำ ข้าวโพดแก่ไก่

ง.การให้อาหารวันละ 1ครั้ง

**บทที่ 1**

**ความรู้เบื้องต้นเกี่ยวกับไก่เบตง**

**สาระสำคัญ**

ไก่เบตงพันธุ์มาจากประเทศจีนที่เรียกว่าไก่กวางไส ไก่เบตงที่มีคุณภาพ   ต้องได้รับการดูแลอย่างพิถีพิถัน  เลี้ยงด้วยสูตรอาหารเป็นการเฉพาะ   หนังมีสีเหลืองอ่อน เนื้อนุ่ม เนื้อสีออกเหลือง ๆ ไม่ค่อยมีไขมัน รสชาติอร่อยมากเป็นที่นิยมบริโภคกันทั่วไป โดยเฉพาะอย่างยิ่งในหมู่บ้านคนจีน

## ผลการเรียนรู้ที่คาดหวัง

1.ผู้เรียนมีความรู้ความเข้าใจในประวัติความเป็นมาของไก่เบตงได้

2.ผู้เรียนสามารถบอกประโยชน์ของการเลี้ยงไก่เบตงได้

3. ผู้เรียนสามารถคุณสมบัติของไก่เบตงได้

**ขอบข่ายเนื้อหา**

เรื่องที่ 1 ประวัติความเป็นมาไก่เบตง

เรื่องที่ 2 ประโยชน์ของการเลี้ยงไก่เบตง

เรื่องที่ 3 คุณลักษณะของไก่เบตง

## เรื่องที่ 1 ประวัติความเป็นมาของไก่พันธุ์เบตง

### คำว่า “เบตง” เป็นอำเภอหนึ่งในจังหวัดยะลา ซึ่งมีพื้นที่อยู่ใต้สุดของจังหวัดยะลา และประเทศไทยมีอาณาเขตพื้นที่ติดต่อกับรัฐเคดา ประเทศสหพันธรัฐมาเลเซีย ลักษณะพื้นที่เป็นที่สูง ราษฏรส่วนใหญ่เป็นคนไทยมีเชื้อสายจีน มีอาชีพในการทำสวนยางพาราและค้าขาย และเป็นแหล่งกำเนิดไก่ที่มีชื่อเสียงมาก เนื้อมีรสชาติอร่อยและตัวใหญ่

ไก่เบตง หรือมีชื่อเรียกทางวิทยาศาสตร์ Betta splendens Regan ตามประวัติความเป็นมาของไก่พันธุ์เบตงนี้ เป็น[ไก่](http://th.wikipedia.org/wiki/%E0%B9%84%E0%B8%81%E0%B9%88)พันธุ์เนื้อพื้นเมืองที่นำพันธุ์มาจากประเทศจีนที่เรียกว่าไก่กวางไส ซึ่งเป็นไก่ที่มีต้นกำเนิดมาจากไก่พันธุ์แลนซาน มีถิ่นกำเนิดอยู่ในประเทศจีน เมื่อชาวจีนอพยพมาจากประเทศจีนและมาตั้งถิ่นฐานทำมาหากิน ตั้งหลักแหล่งในอำเภอเบตง จังหวัดยะลา จึงได้นำไก่พันธุ์นี้มีมาแพร่หลายในอำเภอเบตง จังหวัดยะลา จนถึงทุกวันนี้

แต่ในปัจจุบันไก่พันธุ์นี้มีปริมาณลดน้อยลง เนื่องจากมีการอพยพบ้านเรือนบ่อย ๆ และราษฏรบางท้องที่ไม่ได้มีการทำวัคซีนป้องกันโรค บางครั้งทำให้เกิดโรคระบาดขึ้นไก่ล้มตายเป็นจำนวนมาก และอีกประการหนึ่ง คือ ราคาที่จำหน่ายในท้องที่หรือตลาดมีราคาสูงถึงกิโลกรัมละ ประมาณ 100 – 150 บาท เนื่องจากหาซื้อยากขึ้นเพราะมีราษฏรเลี้ยงลดน้อยลง ตลาดผู้บริโภคไม่แน่นอน

กิจกรรม

จงตอบคำถามต่อไปนี้

1.ไก่เบตงเป็นไก่ที่มาจากประเทศใด...........................................................

สายพันธุ์..........................................................................

2.ไก่เบตงมีชื่อทางวิทยาศาสตร์................................................................

**เรื่องที่ 2 การเลี้ยงไก่เบตงมีประโยชน์ ดังนี้**         1 ทำให้ผู้เลี้ยงไก่เบตงมีอาหารที่ดีมีคุณภาพไว้รับประทานเนื้อไก่เบตงทำให้เด็กเจริญเติบโตเร็ว และช่วยบำรุงสมองให้มีสติปัญญาดี เฉลียวฉลาด  
         2. ทำให้ผู้เลี้ยงไก่เบตงมีรายได้เพิ่มขึ้น เพิ่มขึ้น เพราะไม่ต้องเสียเงินไปซื้อเนื้อไก่มารับประทาน สามารถเอาเงินนั้นเก็บไว้ซื้อสิ่งอื่น ๆ ที่จำเป็นและหากผู้ที่เลี้ยงไก่เบตงเลี้ยงไว้จนเหลือรับประทานแล้วก็สามารถนำไก่พื้นเมืองไปขายเพิ่มรายได้ให้กับครอบครัวด้วยอีกทางหนึ่ง

 3. มูลไก่เป็นปุ๋ยคอกที่มีธาตุอาหารของพืชสูง มูลไก่เป็นผลพลอยได้อย่างหนึ่งของการเลี้ยงไก่พื้นเมือง เป็นปุ๋ยต้นไม้ต่าง ๆ ได้ดี และเป็นอาหารเลี้ยงปลาก็ได้ เนื่องจากมูลไก่เบตงมีธาตุอาหารมากมาทั้งไนโตรเจน โปรตีน แคลเซียม และฟอสฟอรัส  
       4. ไก่เบตงสามารถเลี้ยงเป็นอาชีพได้ เนื่องจากไก่เบตงขายได้ราคาดีมากทั้งตัวผู้และตัวเมีย หรือสามารถเลี้ยงเป็นงานอดิเรกก็ได้ ซึ่งก็จะทำให้มีรายได้เพิ่มพูนยิ่งขึ้นอีกทางหนึ่งด้วย  
        5. ไก่เบตงเลี้ยงง่ายและมีความต้านทานโรคสูง สามารถปล่อยให้หากินอาหารที่มีอยู่ตามธรรมชาติได้โดยไม่ต้องเสียเวลาในการเลี้ยงดูเหมือนไก่พันธุ์อื่น ๆ   
       6. การเลี้ยงไก่เบตงสามารถช่วยแก้ความเครียด ความหงุดหงิดได้ เป็นการผ่อนคลายอารมณ์ได้เป็นอย่าง ๆ

**กิจกรรม**

1.ให้นักศึกษาบอกประโยชน์ของการเลี้ยงไก่เบตง

..........................................................................................................................................................

..........................................................................................................................................................

........................................................................................................................................................

..........................................................................................................................................................

..........................................................................................................................................................

........................................................................................................................................................

..........................................................................................................................................................

..........................................................................................................................................................

........................................................................................................................................................

..........................................................................................................................................................

..........................................................................................................................................................

........................................................................................................................................................

#### เรื่องที่ 3 คุณลักษณะของไก่พันธุ์เบตง

### ไก่เบตงที่มีคุณภาพ   ต้องได้รับการดูแลอย่างพิถีพิถัน  เลี้ยงด้วยสูตรอาหารเป็นการเฉพาะ   หนังมีสีเหลืองอ่อน เนื้อนุ่ม เนื้อสีออกเหลือง ๆ ไม่ค่อยมีไขมัน รสชาติอร่อยมากเป็นที่นิยมบริโภคกันทั่วไป โดยเฉพาะอย่างยิ่งในหมู่บ้านคนจีน ถึงจะได้ไก่เบตงที่มีเนื้อเหลือง  มีความนุ่มลิ้น  หนังเคี้ยวกรุบ  และที่สำคัญจะมีกลิ่นหอมเป็นพิเศษ  ชวนรับประทานเป็นอย่างมาก ทำให้มีราคาสูงกิโลกรัมละ  200 บาท

#### ตารางที่ 1 ลักษณะการเจริญเติบโตของไก่เบตงในช่วงอายุต่างๆ

|  |  |  |  |
| --- | --- | --- | --- |
| **อายุ** | | **ลักษณะรูปร่าง** | |
| 1-2 สัปดาห์ | มีขนเลี้ยงสีเหลืองปกคลุม ไม่มีขนปีก | | |
| 3-4 สัปดาห์ | สามารถแยกเพศได้จากการสังเกตหงอน โดยเพศผู้หงอนจะเริ่มเป็นสีแดงและ  เป็นปมเห็นได้ชัดเจน เพศเมียจะมีหงอนซีดเหลือง เล็กและไม่เป็นปม | | |
| 1 เดือน | ขนเลี้ยงจะเริ่มร่วง ขนปีกงอกยาวขึ้นเล็กน้อย | | |
| 2 เดือน | มีขนจริงขึ้นบริเวณหัวและปีก รวมทั้งขาอ่อนเล็กน้อย | | |
| 3 เดือน | แข้งและคอยาว ขนที่คอและขาอ่อนยาวขึ้น มีขนจริงขึ้นบริเวณหลัง | | |
| 4-5 เดือน | ลักษณะที่แท้จริงปรากฏให้เห็นชัดเจน | | |
|  | | | |  |
| [ไก่เบตง](http://ไก่เบตง.blogspot.com/) | | | |  |
|  | | | |  |
| ลักษณะของไก่พันธุ์เบตง | | | |  |
|  | | | |  |
|  | | | |  |
|  | | | |  |

#### ไก่เบตงตัวผู้

### ปาก สี สีเหลืองอ่อน,ลักษณะ จงอยปากงองุ้มแข็งแรง อาจเป็นเพราะต้องหาอาหารกินเองตามธรรมชาติจึงทำให้ปากมีความแข็งแรงเป็นพิเศษ

ตา ตานูนแจ่มใส

หงอน มีหนึ่งแบบ คือ แบบหงอนจักร์

หัว ลักษณะกว้างไม่แคบ

ตุ้มหู ไม่มี

คอ คอตั้ง , แข็งแรงขนคอมีสีเหลืองทองที่หัวแล้วค่อย ๆ จางลง มาถึง ลำตัวลักษณะคล้ายสร้อยคอ

ปีก สั้น , แข็งแรงพอเหมาะกับลำตัว

ขนสีเหลือง อาจมีเส้นสีดำ 1 หรือ 2 เส้น ที่ปลายแถบของขน

อก กล้ามเนื้อกว้าง ตามลักษณะไก่พันธุ์เนื้อทั่ว ๆ ไป ขนที่อกและใต้ปีกสีเหลืองบาง

หลัง มีระดับขนานกับพื้นดิน (กว้าง , เป็นแผ่น ๆ)

หาง มีขนหางไม่ดกมากนัก มีขนสีน้ำตาลปน หางขนมีน้อยและไม่ยาวมาก

ปั้นท้าย (ก้นไก่) เป็นรูปตัดเห็นได้ชัด

ขาไก่ มีขนาดใหญ่พอเหมาะกับลำตัวเช่นเดียวกับไก่พันธุ์เนื้อทั่ว ๆ ไป ขนสีเหลือง

ผิวหนังมีสีแดงเรื่อ ๆ เพราะขนน้อย แต่ถ้าเป็นไก่ตอนจะมีขนดก

หน้าแข้งไก่ กลม , ล่ำสัน , เกล็ดวาวแถวแนวเป็นระเบียบสีเหลือง

นิ้วไก่ เหยียดตรงและแข็งแรง

เล็บเท้า สีขาวอมเหลือง

**ไก่เบตงตัวเมีย**

หัว ลักษณะกว้าง

ตา แจ่มใส

หงอน รูปถั่วสั้น หรือ จักรติดหนังสือ

ปาก โคนปากมีสีน้ำตาลเข้มค่อย ๆ จางมาเป็นสีเหลืองที่ปลายปาก จงอย ปากงุ้ม แข็งแรง

คอ คอตั้งแข็งแรง สีเหลืองอ่อน

อก กว้างหนาตามลักษณะไก่พันธุ์เนื้อทั่วๆไปขนสีเหลืองดกคลุมทั่วตัว

หลัง ขนสีเหลืองดก วางแนวขนานกับพื้น

ปีก พอเหมาะกับลำตัว แข็งแรง ขนปีกเต็ม เป็นแบบมีสีดำประปราย

หาง หางดก , สีเหลือง

ขาไก่ แข็งแรง ขนาดพอเหมาะกับลำตัว ขนสีเหลืองดก

หน้าแข้งไก่ กลมสีเหลือง เกล็ดวางแถวแนวเป็นระเบียบ

นิ้วไก่ เหยียดตรงและแข็งแรง

เล็บไก่ สีขาวอมเหลือง

ความต้านทานโรค มีความต้านทานโรคสูงพอสมควร

#### กิจกรรม

**ให้นักศึกษาตอบคำถามต่อไปนี้**

1.สรุปความแตกต่างของไก่เบตงตัวผู้และไก่เบตงตัวเมีย

……………………………………………………………………………………………………….

………………………………………………………………………………………………………

……………………………………………………………………………………………………..

……………………………………………………………………………………………………..

……………………………………………………………………………………………………….

………………………………………………………………………………………………………

……………………………………………………………………………………………………..

……………………………………………………………………………………………………..

……………………………………………………………………………………………………….

………………………………………………………………………………………………………

……………………………………………………………………………………………………..

#### บทที่ ๒

#### วิธีการเลี้ยงไก่เบตง

**สาระสำคัญ**

### การเลี้ยงไก่เบตง ต้องมีการสร้างโรงเรือนไก่ ซึ่งสามารถทำได้แบบง่ายๆ โดยอาศัยวัสดุที่มีในท้องถิ่น เช่น ไม้ไผ่หรือไม้รวกเป็นต้น ขนาดของโรงเรือนก็ขึ้นอยู่กับจานวนไก่ที่จะเลี้ยงและเพื่อให้เป็นที่ฟักไข่ได้ อาหารในการเลี่ยงไก่เบตง ได้แก่ มด แมลง ไส้เดือน ตัวปลวก ผักต่าง ๆ หญ้าสด ปลายข้าวโพด ข้าวเปลือก และอาหารสำเร็จรูป ไก่มักจะเป็นโรคนิวคาสเซิล โรคอหิวาต์ โรคฝีดาษ หลอดลมอักเสบเป็นประจำ เกษตรกรจึงควรใช้วัคซีนป้องกันโรค

## ผลการเรียนรู้ที่คาดหวัง

1.ผู้เรียนสามารถสร้างโรงเรือนสำหรับการเลี้ยงไก่เบตงได้

2.ผู้เรียนสามารถอธิบายวิธีการผลิตอาหารสำหรับเลี้ยงไก่เบตงได้

3. ผู้เรียนมีความรู้ความเข้าใจในการคัดเลือกสายพันธุ์ไก่เบตง

4.ผู้เรียนมีความรู้ความเข้าใจในการป้องกันโรคและวิธีการรักษาโรคไก่เบตงได้

**ขอบข่ายเนื้อหา**

เรื่องที่ 1 สถานที่เลี้ยงไก่เบตง

เรื่องที่ 2 อาหาร

เรื่องที่ 3 การคัดเลือกพันธ์ไก่เบตง

เรื่องที่ 4 การป้องกันและรักษาโรคไก่เบตง

#### เรื่องที่ 1 สถานที่การเลี้ยงไก่เบตง

### ไก่พันธุ์เบตง เป็นไก่ที่ชอบหากินอิสระในสนามหญ้าบริเวณบ้านตามป่าโปร่ง ๆ คงเป็นเพราะไก่พันธุ์นี้มีลักษณะไก่ป่าอยู่มาก ราษฏรในอำเภอเบตงเลี้ยงไก่พันธุ์นี้ตามบริเวณลานบ้านในสวนยางพารา ไก่พันธุ์นี้เลี้ยงเชื่องมากชอบหากินเป็นฝูง ตัวผู้รักลูกมาก บางครั้งจะพบว่าตัวผู้จะฟักลูกแทนตัวเมีย

### **ในการเลี้ยงที่จะให้ได้ผลดีนั้น มีสิ่งที่จะต้องคำนึงถึง ดังนี้**

**1. โรงเรือนหรือเล้าไก่**

ต้องมีโรงเรือน หรือเล้าให้ไก่นอน มีหลังคากันแดดกันฝนได้ ไม่ควรเลี้ยงไก่ไว้ใต้ถุนบ้านเพราะนอกจากจะไม่ถูกสุขลักษณะแล้ว คนบนเรือนจะถูกไรไก่กวนอีกด้วย เกษตรกรสามารถทำเล้าไก่แบบง่าย ๆได้เอง โดยใช้วัสดุที่หาได้ง่ายในท้องถิ่น เช่น ไม้ไผ่ แฝก จาก ฯลฯ

สถานที่ตั้งของเล้าไก่ ควรให้ห่างจากตัวบ้านพอสมควรและอยู่ในที่ดอนไม่ชื้นแฉะ พื้นเล้าอาจจะปูด้วยแกลบหรือขี้เลื่อยหรือฟางแห้งหนา อย่างน้อย 4 ซม. และต้องเปลี่ยนวัสดุรองพื้นทุก ๆ 3 เดือน ให้หนาเท่าเดิมอยู่เสมอ

เล้า กว้าง 3 เมตร ยาว 4 เมตร สูง 2 เมตร เลี้ยงไก่ขนาดใหญ่ได้ประมาณ 30 – 40 ตัวควรมีกรงไก่ขนาดเล็กอีก 2 กรง คือ กรงหรือสุ่มสำหรับเลี้ยงแม่ไก่ กับลูกอ่อน 1 กรง กรงหรือสุ่ม สำหรับเลี้ยงไก่เล็ก 1 กรง

**2. รางน้ำ**

ต้องมีรางน้ำสำหรับใส่น้ำสะอาดให้ไก่กิน อาจใช้รางไม้ไผ่ ผ่าครึ่งก็ได้

**3. รางอาหาร**

ควรมีรางสำหรับให้อาหารไก่ เพราะการให้ไก่จิกอาหารบนพื้นดินทำให้ไก่เป็นโรคพยาธิได้ง่าย

**ขนาดราง** ไก่ใหญ่ 10 ตัว ใช้รางยาว 1 เมตร

ไก่รุ่น 10 ตัว ใช้รางยาว 50 เมตร

### ไก่เล็ก 10 ตัว ใช้รางยาว 20 เมตร

**4. รางใส่กรวดและเปลือกหอยป่นผสมเกลือป่น**

ไก่ทุกขนาดต้องกินกรวดและเปลือกหอย เพื่อนำไปสร้างกระดูกและเปลือกไข่ กรวดและเปลือกหอยต้องตั้งทิ้งไว้ให้กินตลอดเวลา

**5. รังไข่**

- ปกติแม่ไก่เบตงจะไข่ ในรังในรังเมื่อไข่ได้ 10 – 12 ฟอง จึงจะเริ่มฟัก

- การฟักไข่หากเลี้ยง 10 แม่ขึ้นไป ควรให้เครื่องฟักเพราะไก่พันธุ์นี้มีนิสัยไม่ค่อยชอบฟักไข่มากนัก ต้องมีจำนวนรังไข่เท่ากับจำนวนแม่ไก่ที่ไข่ เพื่อไม่ให้ไก่แย่งรังขนาดรังไข่กว้างและยาว 1 ฟุต สูง 8 นิ้วฟุตหรือใช้เข่งก็ได้รองด้วยหญ้า หรือฟางแห้งให้ถึงครึ่ง ควรตั้งรังไข่อยู่ในที่มิดชิด ไม่ร้อนเกินไปฝนสาดไม่ถึง แต่แม่ไก่เดินเข้าออกสะดวก

**6. ม่านกันฝน**

ด้านที่ฝนสาดหรือแดดส่องมาก ๆ ควรมีม่านผ้าใบ กระสอบหรือเสื่อเก่า ๆ ห้อยทิ้งไว้โดยเฉพาะมุมที่วางรังไข่

****

****

**กิจกรรม**

**จงตอบคำถามต่อไปนี้**

1.จงอธิบายการสร้างโรงเรือนไก่เบตง

……………………………………………………………………………………………………..

……………………………………………………………………………………………………..

……………………………………………………………………………………………………….

………………………………………………………………………………………………………

2.จงอธิบายขนาดของรางอาหาร สำหรับการให้อาหารไก่

……………………………………………………………………………………………………..

……………………………………………………………………………………………………..

……………………………………………………………………………………………………….

………………………………………………………………………………………………………

#### เรื่องที่ 2 อาหารไก่

### **ก่อน**อื่นเกษตรกรต้องทำความเข้าใจเสียก่อนว่า ไก่ต้องการอาหาร เพื่อประโยชน์ต่าง ๆ เช่น

- ใช้ชีวิตประจำวัน เช่น หายใจ เดิน วิ่ง และการกินอาหาร

- ใช้ในการสร้างกระดูก เนื้อ หนัง ขน เล็บ และส่วนต่าง ๆ ของร่างกาย

- ใช้ในการสร้างไข่ และผลิตลูกไก่

### ดังนั้น การที่ไก่จะเจริญเติบโตดี มีความแข็งแรง และให้ไข่มากไก่จะต้องได้กินอาหารเพียงพอและได้กินอาหารดี โดยสม่ำเสมอทุกวัน

#### อาหารไก่

### ได้แก่ มด แมลง ไส้เดือน ตัวปลวก ผักต่าง ๆ หญ้าสด ปลายข้าวโพด ข้าวเปลือก และ

อาหารสำเร็จรูป

### **ความต้องการอาหารของไก่คล้ายกับคนมาก ไก่ต้องการอาหารทั้งหมด 6 อย่าง คือ**

1. อาหารประเภทแป้ง เพื่อนำไปสร้างกำลัง ใช้ในการเดิน การวิ่ง ประเภทนี้ได้จากรำ ปลายข้าว ข้าวโพด ข้าวเปลือก กากมันสำปะหลัง

2. อาหารประเภทเนื้อ เพื่อนำไปสร้างขน เล็บ เลือด เนื้อ หนัง อาหารประเภทนี้ได้จากแมลงไส้เดือน ปลา ปลาป่น

3. อาหารประเภทไขมัน นำไปสร้างความร้อนให้ร่างกายอบอุ่น ได้จากกากถั่ว กากมะพร้าวไขสัตว์ น้ำมันหมู การงา

4. อาหารประเภทแร่ธาตุ ไก่ต้องการอาหารแร่ธาตุไปสร้างกระดูก เลือด และเปลือกไข่แร่ธาตุต่าง ๆ ได้จากเปลือกหอยป่น กระดูกป่น

5. อาหารประเภทไวตามิน สร้างความแข็งแรง และกระปรี้กระเปร่าแก่ร่างกายสร้างความต้านทานโรค และบำรุงระบบประสาท มีในหญ้าสด ใบกระถิน ข้าวโพด รำข้าว ปลาป่น

6. น้ำ เป็นสิ่งจำเป็นที่สุดต่อร่างกาย ถ้าขาดน้ำไก่จะตาย ภายใน 24 ชั่วโมง ต้องมีน้ำให้ไก่กินตลอดเวลา

การปล่อยให้ไก่หาอาหารเองตามธรรมชาติจนเคยชิน ทำให้เกษตรกรเข้าใจว่าไก่กินรำและปลายข้าวและอาหารตามธรรมชาติก็เป็นเพียงพอแล้ว แต่การที่จะเลี้ยงไก่ให้ได้ผลดีนั้นเกษตรกรจะต้องให้การเอาใจใส่เรื่องอาหารและน้ำให้มากขึ้นโดยวิธีการง่าย ๆ ดังนี้

1. ให้น้ำสะอาดตั้งไว้ให้ไก่กินตลอดวัน และคอยเปลี่ยนน้ำทุก ๆ วัน

2. ให้อาหารผสมทุกเช้า – เย็น เพิ่มเติมจากอาหารที่ไก่หากินได้ตามปกติ

3. ให้อาหารไก่หลาย ๆ ชนิดผสมกัน เช่น ปลายข้าว รำข้าว ข้าวโพดป่น ปลาป่น ข้าวเปลือกกากถั่ว กากมะพร้าว หัวอาหารไก่สำเร็จรูปชนิดเม็ดหรือชนิดผง

4. มีเปลือกหอยป่นผสมเกลือป่นตั้งทิ้งไว้ให้ไก่กินตลอดเวลา

5. ให้หญ้าสด ใบกระถิน หรือผักสดให้ไก่กินตลอดเวลา

6. ในฤดูแล้ง ไก่มักจะขาดหญ้ากิน เกษตรกรควรปลูกกระถินไว้บริเวณใกล้ ๆ คอก

วิธีปลูกนั้นให้นำเมล็ดกระถินมาลวกด้วยน้ำร้อนนาน 2 ถึง 3 นาที แล้วนำไปแช่น้ำเย็นเสร็จแล้วจึงนำไปเพาะในดินใส่ถุงพลาสติก จนกระทั่งต้นกระถินสูงประมาณ 1 เมตร จึงย้ายไปปลูกเป็นแถวหรือแนวรั้ว เมื่อต้นกระถินติดดีแล้ว ควรตัดให้ต้นต่ำ ๆ เพื่อให้ไก่จะได้กินหรือจะคอยตัดให้ไก่กินก็ได้

นอกจากนั้น เราอาจเพาะข้าวเปลือกหรือถั่วเขียวให้ไก่กินก็ได้ การเพาะถั่วเขียวให้เอาเมล็ดถั่วเขียวให้เอาเมล็ดถั่วเขียวแช่น้ำเย็นไว้ 12 ชั่วโมง ล้างใส่ไหคว่ำไว้หมั่นรดน้ำทุก 2 – 3 ชั่วโมง พอครบ 3 วันก็เอาออกให้ไก่กินได้ถั่วเขียว 4 กระป๋องนม ให้แม่ไก่กินได้ประมาณ 100 ตัว

7. การใช้หัวอาหารไก่สำเร็จรูปผสมลงในรำข้าวหรือปลายข้าวเป็นวิธีการที่สะดวกที่สุด เนื่องจากเกษตรกรสามารถหาซื้อได้ง่าย และผสมได้สะดวกเป็นวิธีที่จะเสริมให้ไก่เจริญเติบโตรวดเร็วขึ้น

8. การสังเกตว่าไก่ได้อาหารเพียงพอหรือไม่ให้ดูว่าในระยะแรกที่ให้อาหาร ไก่จะรีบกินและมีการแย่งกัน ถ้าไก่กินอาหารไปเรื่อย ๆ และเลิกแย่งกันกินอาหารช้าลง มีการคุ้ยเขี่ยแสดงว่าไก่ได้กินอาหารเพียงพอแล้ว

กิจกรรม

จงตอบคำถามต่อไปนี้

1.อาหารไก่ได้แก่อะไรบ้าง

…………………………………………………………………………………………………………

…………………………………………………………………………………………………………

…………………………………………………………………………………………………………

2.ไก่ต้องการอาหารทั้งหมด 6 อย่าง เพื่อประโยชน์ในด้านใด จงอธิบาย

………………………………………………………………………………………………………………………………..…………………………………………………………………………………………………………….…………………………………………………………………………………………………………….…………………………………………………………………………………………………………..……………………………………………………………………………………………………………..………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

เรื่องที่ 3 การคัดเลือกพันธุ์ไก่

#### การฟักไข่

### แม่ไก่จะเริ่มให้ไข่ เมื่ออายุประมาณ 6 – 8 เดือน การไข่มีลักษณะเป็นชุด เฉลี่ยแล้วจะไข่ปีละประมาณ 4 ชุด ๆ ละ ประมาณ 10 – 12 ฟอง แม่ไก่เมื่อไข่หมดชุดแล้วก็จะเริ่มฟักไข่ก่อนจะให้แม่ไก่ฟักไข่ ควรฆ่าไรและเหาบนตัวแม่ไก่เสียก่อน โดยจับแม่ไก่จุ่มน้ำยาฆ่าไร เหาทั้งนี้ เพื่อป้องกันไรและเหารบกวนแม่ไก่ในขณะกกไข่

### **การเลี้ยงแม่ไก่และลูกไก่**

### เมื่อลูกไก่ออกจากไข่หมดแล้ว ควรให้แม่ไก่เลี้ยงลูกเอง โดยการย้ายทั้งแม่ไก่และลูกไก่มาขังในสุ่มหรือกรงบนพื้นดินที่แห้ง ในระยะแรกควรมีถาดอาหารสำหรับใส่รำปลายข้าว หรือเศษข้าวสุกให้ลูกไก่กินและมีถ้วยหรืออ่างน้ำตื้น ๆ ใส่น้ำสะอาดให้กินตลอดเวลา เมื่อลูกไก่อายุประมาณ 2 อาทิตย์ ลูกไก่แข็งแรงดีแล้วก็เปิดสุ่มออกปล่อยให้ลูกไก่ไปหากินกับแม่ไก่ได้ ซึ่งโดยธรรมชาติแม่ไก่จะเลี้ยงลูก ประมาณ 1 – 2 เดือน จึงจะแยกจากลูกเพื่อผสมพันธุ์และวางไข่ใหม่ หรือต้องการให้แม่ไก่เตรียมตัวไข่รุ่นต่อไปเร็วขึ้น หลังจากปล่อยให้เลี้ยงดูลูกได้ 2 อาทิตย์ ก็ให้แยกลูกออกจากแม่นำไปเลี้ยงในกรงต่างหาก เพื่อให้แม่ไก่พักตัวแล้วเตรียมตัวไข่รุ่นต่อไป

ลูกไก่อายุ 2 อาทิตย์ที่แยกจากแม่ใหม่ ๆ ยังหาอาหารไม่เก่งและยังป้องกันตัวเองไม่ได้ ต้องเลี้ยงในกรงต่างหากเพื่อให้ลูกไก่แข็งแรง ปราดเปรียว จนอายุได้เดือนครึ่ง ถึงสองเดือนจึงจะปล่อยเลี้ยงได้ ลูกไก่ในช่วงนี้เป็นระยะที่ล่อแหลมมากจะมีการตายมากที่สุด ต้องดูแลเอาใจใส่อย่างใกล้ชิดเรื่องน้ำ อาหาร และการป้องกันโรค กรณีที่เกษตรกรมีไก่รุ่น อายุ 3 – 4 เดือน จำนวนมาก ๆ ควรนำมาเลี้ยงขังกรงขุนให้กินอาหารเต็มที่สัก 1 เดือน จะทำให้ไก่อ้วนขายได้ราคาดี

**เกษตรกรสามารถคัดเลือกไก่ไว้ทำพันธุ์ได้ โดยการปฏิบัติ ดังนี้**

1. พ่อไก่ที่ดีจะต้องมีรูปร่างสมบูรณ์ และแข็งแรง มีน้ำหนักตั้งแต่ 2.5 กก. ขึ้นไปมีอายุตั้งแต่ 9 เดือน แต่ไม่เกิน 3 ปี

2. แม่ไก่ที่ดี จะต้องมีรูปร่างสมบูรณ์และแข็งแรงมีน้ำหนักตั้งแต่ 1.5 กก. ขึ้นไป เมื่อมีอายุตั้งแต่ 7 เดือน แต่ไม่เกิน 3 ปี

- ให้ไข่อย่างน้อยปีละ 4 ชุด

- ให้ไข่อย่างน้อยชุดละ 12 ฟอง

- ฟักไข่ออกอย่างน้อยชุดละ 8 ตัว

- เลี้ยงลูกเก่ง เลี้ยงลูกรอดจนโตชุดละ 6 ตัว

- ไม่ดุร้าย คอยจิกตีลูกไก่ของแม่ไก่ตัวอื่น

3. หมั่นคัดเลือกพ่อพันธุ์และแม่พันธุ์เสมอ ๆ ถ้าแก่เกิน 3 ปี ต้องคัดออก

4. พ่อพันธุ์ 1 ตัว สามารถใช้ผสมพันธุ์หรือคุมฝูงแม่ไก่ได้ 6 – 10 ตัว

5. เก็บลูกไก่ที่เกิดจากพ่อแม่ไก่ที่ดีไว้ทำพันธุ์ รุ่นละ 2 – 3 ตัว

การคัดเลือกพันธุ์ไก่ที่ดีไว้ทำพันธุ์จะช่วยให้ไก่ในฝูงมี ขนาดตัวโตให้ไข่ดก เลี้ยงลูกดี เลี้ยงลูกรอดมาก และลูกไก่โตเร็ว ทำให้ผู้เลี้ยงได้ผลตอบแทนสูง

#### กิจกรรม

จงตอบคำถามต่อไปนี้

#### 1.แม่ไก่ที่ดี ที่สามารถนำมาทำพันธุ์ต้องมีลักษณะอย่างไร

…………………………………………………………………………………………………………

…………………………………………………………………………………………………………

…………………………………………………………………………………………………………

…………………………………………………………………………………………………………

…………………………………………………………………………………………………………

…………………………………………………………………………………………………………

…………………………………………………………………………………………………………

…………………………………………………………………………………………………………

#### 2.จงอธิบายวิธีการเลี้ยงลูกไก่ พอสังเขป

…………………………………………………………………………………………………………

…………………………………………………………………………………………………………

…………………………………………………………………………………………………………

…………………………………………………………………………………………………………

…………………………………………………………………………………………………………

…………………………………………………………………………………………………………

#### เรื่องที่ 4 การป้องกันและการรักษาโรค

### ปัญหาที่สำคัญที่สุดในการเลี้ยงไก่ คือ เรื่องโรค เช่นโรคนิวคาสเซิล โรคหลอดลมอักเสบโรคอหิวาต์ โรคฝีดาษ และพยาธิต่าง ๆ ทั้งพยาธิภายนอก เช่น เหา ไร หมัด พยาธิภายใน เช่น พยาธิไส้เดือนพยาธิตัวแบน พยาธินัยน์ตาไก่

การป้องกันและควบคุมโรคและพยาธิที่ดีที่สุดคือ

- การสุขาภิบาลที่ดี

- การให้วัคซีนป้องกันโรค โดยสม่ำเสมอ

- การสุขาภิบาล เป็นสิ่งที่สำคัญมากในการป้องกันโรคและพยาธิไก่ เพราะถ้าสุขาภิบาลไม่ดีจะเป็นสาเหตุให้ไก่สุขภาพเลวลง ไม่แข็งแรง เป็นโรคต่าง ๆ ได้ง่าย

### **โรคระบาดไก่ที่สำคัญที่ต้องใช้วัคซีนป้องกัน**

ไก่มักจะเป็นโรคนิวคาสเซิล โรคอหิวาต์ โรคฝีดาษ หลอดลมอักเสบเป็นประจำ เกษตรกรจึงควรใช้วัคซีนป้องกันโรคตามตารางที่กำหนด

**โรคนิวคาสเซิล** เป็นโรคระบาดไก่ที่ร้ายแรงที่สุด มีระบาดทั่วไป ถ้าเกิดขึ้นในฝูงใดมักจะทำ ให้ตายหมดเล้า ในไก่ใหญ่ทำให้ไข่ลด

#### อาการ

- ปกติจะแสดงอาการป่วยหลังได้รับเชื้อโรคเป็นเวลา 3 – 6 วัน โดยแสดงอาการหายใจลำบาก มีเสียงดังในเวลาหายใจ มีน้ำมูกไหล ท้องเสีย

#### การใช้วัคซีนป้องกันโรคระบาดไก่

การฉีดวัคซีนป้องกันโรค ควรให้ตั้งแต่อายุน้อย ๆ และทำตามตารางที่กำหนดอย่างสม่ำเสมอเป็นวิธีที่เสียค่าใช้จ่ายน้อยและได้ผลค่อนข้างดี

#### การให้วัคซีนจะได้ผลดีที่สุดเมื่อ

1. สุขภาพไก่ต้องแข็งแรงไม่เป็นโรค

2. วัคซีนมีคุณภาพดี เก็บรักษาดีโดยต้องเก็บในที่เย็น เช่น ใส่กระติกน้ำแข็งหรือตู้เย็นไม่ควรให้ถูกแดดจะทำให้วัคซีนเสื่อมใช้ไม่ได้ผล

3. เครื่องมีที่ใช้ต้องสะอาดและผ่านการฆ่าเชื้อโรคแล้ว

4. ฉีดวัคซีนให้ครบตามขนาดที่กำหนด

5. ฉีดวัคซีนโดยสม่ำเสมอ และพยายามฉีดวัคซีนไก่ที่มีคุณภาพดี

สถานที่ซื้อวัคซีน

- กรมปศุสัตว์ พญาไท กรุงเทพฯ

- สำนักงานปศุสัตว์จังหวัด ปศุสัตว์อำเภอทุกอำเภอ

- การซื้อวัคซีนต้องนำกระติกบรรจุน้ำแข็งไป เพื่อใส่วัคซีนที่ซื้อทุกครั้ง

เพราะวัคซีนต้องเก็บรักษาในความเย็นมิให้ถูกแสงสว่าง เพื่อรักษาคุณภาพของวัคซีน มิให้เสื่อมใช้ไม่ได้ผล

#### สาเหตุและการติดต่อ

**โรคนี้เกิดจากเชื้อไวรัสชนิดหนึ่ง การติดต่อของโรคเป็นไปรวดเร็วมาก ดังนี้**

- ติดต่อกันโดยตรงในไก่ป่วยที่อยู่ใกล้ชิดกัน กินน้ำและอาหารร่วมกัน

- ติดไปกับอุปกรณ์การเลี้ยงไก่ คนและสัตว์เลี้ยง เช่น สุนัข แมว นก หนู

และแมลงวันก็เป็นตัวนำโรค

- จากการชำแหละไก่ที่ป่วยและตายด้วยโรคนี้ ซึ่งในซากไก่จะมีเชื้ออยู่ในปริมาณสูง มากพอที่จะแพร่กระจายระบาดไปยังไก่ตัวอื่น ๆในเล้าและไก่บริเวณใกล้เคียงได้

#### การป้องกันโรค

โดยใช้วัคซีนป้องกันซึ่งมี 2 ชนิด ด้วยกันคือ ชนิดหยอดจมูกและชนิดแทงปีก ซึ่งใช้กับไก่อายุ 3 เดือนขึ้นไป

##### การใช้วัคซีนป้องกันโรคนิวคาสเซิล ทำตามตารางดังนี้

|  |  |  |  |
| --- | --- | --- | --- |
| **ชนิดวัคซีน อายุไก่** | วิธีให้ | **ขนาดวัคซีน** | **ระยะคุ้มโรค** |
| ชนิดหยอดจมูก 1-7 วัน | หยอดจมูก | 1 – 2 หยด | ระยะสั้นควรให้ครั้งที่สอง เมื่อไก่  อายุ 21 วัน |
| ชนิดหยอดจมูก 21 วัน | หยอดจมูก | 1 – 2 หยด | ควรให้วัคซีนนิวคาสเซิล ชนิดแทงปีก  อีกครั้ง เมื่อไก่อายุ 3 เดือน |
| ชนิดแทงปีก 3 เดือน | ใช้เข็มคู่แทงผนังปีก  (ระวังอย่าให้ถูกเส้นเลือด) |  |  |

#### โรคฝีดาษไก่

เป็นโรคระบาดที่พบได้มากในลูกไก่และไก่รุ่น นอกจากนี้นกพิราบก็เป็นโรคนี้ได้ติดต่อได้รวดเร็วมาก มักจะทำให้ไก่ตายเป็นจำนวนมาก ตัวที่ไม่ตายจะแคระแกรนไม่เจริญเติบโตเท่าที่ควร

#### อาการ

หลังจากไก่ได้รับเชื้อโรคแล้ว ประมาณ 1 อาทิตย์ จะแสดงอาการซึ่งอาจพบได้ 2 ลักษณะ คือ

1. เกิดตุ่มฝีดาษลักษณะคล้ายหูดเกิดขึ้นตามผิวหนังบริเวณที่ไม่มีขน เช่น บริเวณหน้า หงอนเหนียง และขา ระยะแรกเป็นเม็ดตุ่มเล็ก ๆ ต่อมาจะค่อย ๆ ใหญ่ขึ้น ที่หัวของฝีดาษเป็นแผลที่สะเก็ดสีน้ำตาลปิดอยู่ต่อมาจะแห้งและลอกหลุดออกไป

2. ตุ่มฝีดาษ ชนิดที่เป็นแผลเกิดขึ้นในลำคอ ทำให้กินอาหารลำบาก น้ำลายไหลยืด มีกลิ่นเหม็นเป็นมาก ๆ จะทำให้ไก่ตายได้

#### สาเหตุและการติดต่อ

เกิดจากเชื้อไวรัส ติดต่อได้หลายทาง ดังนี้

- ทางบาดแผล เช่น แผลที่เกิดจากถูกของมีคม จากการจิกตีกันในฝูง

- ยุงเป็นพาหะที่สำคัญในการนำเชื้อโรคไประบาดในไก่ตัวอื่น ๆ โดยยุงกินเลือดสัตว์ป่วย ในระยะที่มีเชื้อโรคอยู่ในกระแสเลือดเชื้อโรคจะเข้าไปอยู่ในตัวยุง เมื่อยุงไปกัดดูดเลือดไก่

อีกตัวหนึ่งก็จะปล่อยเชื้อโรคเข้าไปทำให้ไก่เป็นโรค

#### การป้องกันและรักษา

1. ในการเลี้ยงลูกไก่เล็ก ควรระวังอย่าให้ยุงกัด

2. ใช้ทิงเจอรืไอโอดีนทาตามตุ่มฝีที่เกิดขึ้น เพื่อลดการอักเสบของฝีและให้ยาปฏิชีวนะละลายน้ำให้กินติดต่อกัน 3 – 4 วัน

#### โรคอหิวาต์เป็ด - ไก่

เป็นโรคติดต่อร้ายแรงที่พบได้ในไก่ เป็ด ห่าน และนกอีกหลายชนิด ระบาดได้ทุกฤดูกาลอาการหงอยซึม เบื่ออาหาร

#### สาเหตุและการติดต่อ

**เกิดจากเชื้อแบคทีเรียชนิดหนึ่ง ติดต่อได้หลายทาง เช่น**

- โดยกินอาหารหรือน้ำที่มีเชื้อโรคและติดต่อกันต่อไปในสัตว์ป่วยที่อยู่ใกล้ชิดกัน

- เชื้อโรคติดไปกับอุปกรณ์การเลี้ยง คน สัตว์เลี้ยง เช่น สุนัข แมว นก หมู

- เป็ด – ไก่ ที่เลี้ยงใกล้แหล่งน้ำ ซากเป็ด – ไก่ ที่เป็นโรคและสิ่งขับถ่ายที่ตกลงไปในน้ำ เชื้อโรคจะแพร่กระจายไปตามกระแสน้ำได้

#### อาการ

ถ้าเป็นอย่างแรง เป็ด – ไก่ อาจตาย โดยไม่แสดงอาการให้เห็น ถ้าเป็นอย่างไก่อ่อนอาจจะป่วยเป็นแรมเดือน มีอาการหงอยซึม เบื่ออาหาร กระหายน้ำจัด ท้องร่วง อุจจาระมีสีเหลืองหรือเขียว หงอนและเหนียงมีสีคล้ำกว่าปกติ ในรายที่เป็นอย่างเรื้อรัง เหนียงจะบวม บางตัวจะบวมที่ข้อขา ทำให้เดินไม่สะดวก

#### การป้องกันและรักษา

1. การสุขาภิบาล ต้องระวังความสะอาดภายในเล้าไก่ การสร้างโรงเรือนต้อง โปร่ง เย็นสบายไม่อบอ้าว ไม่สกปรก

2. การฉีดวัคซีนป้องกันโรคอหิวาต์เป็ด – ไก่ เมื่อไก่อายุ 1 – 3 เดือน ฉีดวัคซีนแทงเข้ากล้ามเนื้อหรือใต้ผิวหนัง จำนวน 1 ซีซี. ไก่จะมีภูมิคุ้มกันโรคได้นาน 3 เดือน หรือไก่อายุ 3 เดือนขึ้นไปฉีดวัคซีนเข้ากล้ามเนื้อหรือใต้ผิวหนังเช่นกัน แต่ใช้จำนวน 2 ซีซี. ไก่ก็จะมีภูมิคุ้มกันโรคได้นาน 3 เดือนและต้องทำซ้ำกันทุก 3 เดือน

3. การรักษาโดยโรคใช้ยาปฏิชีวนะ หรือยาซัลฟาบางตัวละลายน้ำให้ไก่กินติดต่อกัน 2 – 3 วันและควรหารือกับสัตวแพทย์ในท้องที่

#### โรคหลอดลมอักเสบติดต่อ

เป็นโรคติดต่อทางระบบหายใจ เกิดได้กับไก่ทุกอายุ ในลูกไก่เล็กจะติดโรคนี้ได้ง่ายกว่าและตายมากกว่าในไก่ใหญ่

#### อาการ

ไก่แสดงอาการคล้ายเป็นหวัด โดยเฉพาะในลูกไก่จะมีอาการหายใจลำบาก อ้าปากเวลาที่หายใจและมีเสียงดังครืดคราด ตาแฉะ หงอยซึม ลูกไก่มักตายเพราะหายใจไม่ออก เนื่องจากจะมีน้ำเมือกอุดในหลอดลมส่วนในแม่ไก่จะตายน้อยกว่า แต่มีผลกระทบต่อการไข่ ทำให้ไข่ลดลงอย่างรวดเร็ว คุณภาพของไข่เลวลง เช่น เปลือกไข่บาง นิ่ม ขรุขระ ไข่ขาวเหลวเป็นน้ำ ฟักออกเป็นตัวน้อย

#### สาเหตุและการติดต่อ

### เกิดจากเชื้อไวรัชชนิดหนึ่ง การแพร่ระบาดรวดเร็วมาก ไก่จะได้รับเชื้อโรคโดยการหายใจเอาเชื้อโรคที่ปลิวฟุ้งอยู่ในอากาศ หรือการกินเอาเชื้อโรคที่ปนอยู่ในอาหารหรือน้ำเข้าไป

การป้องกัน

**ในการป้องกันมิให้เกิดโรค มีข้อแนะนำ ดังนี้**

1. อย่างเลี้ยงลูกไก่ต่างรุ่นปนเปกัน ควรเลี้ยงไก่เล็กให้อยู่ห่างจากไก่ใหญ่

2. หมั่นดูแลความสะอาดเล้าไก่ และภาชนะต่าง ๆ ที่ใช้ในเล้าไก่และใช้น้ำยาฆ่าเชื้อโรค

3. อาหารที่ใช้เลี้ยงไก่ต้องเป็นอาหารที่มีคุณภาพดี อาหารที่ไก่กินไม่หมดให้ทิ้งอย่าปล่อยให้เน่าเสีย ควรกวาดล้างให้หมด

4. โรคนี้ไม่มียารักษาโดยตรง วิธีป้องกันที่ดีที่สุด คือ การให้วัคซีนป้องกันโรคล่วงหน้าโดยใช้วัคซีนหยอดตาหรือหยอดจมูกลูกไก่ เมื่ออายุได้ 2 อาทิตย์ และหยอดซ้ำทุก ๆ 3 เดือน

**..โรคพยาธิที่สำคัญ..**

## โรคพยาธิภายนอก

### พยาธิภายนอกได้แก่ เหา หมัด ไร ที่อาศัยอยู่ตามบริเวณผิวหนังและขนไก่จะดูดเลือดและกัดกินผิวหนังและขนไก่ ทำความรำคาญทั้งกลางวันและกลางคืน ไก่ไม่มีความสุข สุขภาพไก่อ่อนแอ ซูบผอมลง โลหิตจางความความต้านทานโรคลดลง

#### การรักษา

การใช้ยากำจัดพยาธิภายนอก เช่น โรทิโนนมาลาไทออน ใช้ละลายน้ำฉีดพ่นบริเวณเล้าไก่และกรงไก่เป็นประจำ อย่าให้ถูกตัวไก่ เวลาพ่นต้องระวังเพราะเป็นอันตราย โดยใช้มาลาไทออน 5 % แต่อาจใช้ละลายน้ำอย่างอ่อน ๆ ในขนาดเพียง 0.5 % จุ่มไก่ลงในน้ำยาเพื่อฆ่าหมัดหรือไรตามตัวไก่ ที่ใช้ทั่ว ๆ ไป ได้แก่ โล่ติ๊นทุบแซ่น้ำให้น้ำขาวออกแล้วผสมน้ำลงไปพอประมาณ จับไก่ลงจุ่ม หรือจะใช้ยาผงสำเร็จรูปโรยตามตัวไก่โดยตรงก็ได้หรืออาจใช้ยาสูบอย่างฉุนแช่น้ำในปี๊บให้เข้มข้นแล้วจับตัวไก่ใส่ลงไป หรือจะตำยาสูบอย่างฉุนตำให้ป่นแล้วนำไปโรยตามรังไข่และบริเวณเล้าไก่ก็ได้ หรืออีกวิธีหนึ่ง ให้ทำที่เกลือกฝุ่น โดยนำกล่องสี่เหลี่ยมลึกประมาณ 1 คืบ ใช้ยาสูบอย่างฉุนตำให้ป่นเป็นแป้งผสมปูนขาว (หรือขี้เถ้า) และดินใส่ไว้ในลัง ราดน้ำให้ชุ่มนิดหน่อยเพราะไก่ชอบเกลือกวิธีนี้จะช่วยลดเหาและไรไก่ลงได้ ทั้งประหยัดและได้ผลดี

### **พยาธิไส้เดือนของไก่**

### พยาธิไส้เดือนของไก่พบในไก่เบตง พยาธิชนิดนี้จะทำอันตรายไก่ระหว่างอายุ 1 – 3 เดือนถ้าป้องกันในช่วงอายุนี้ได้ ไก่จะเป็นอันตรายและเสียหายน้อยลง

ไข่พยาธิจะปนออกมากับอุจจาระ เมื่อความร้อนและความชุ่มชื้นพอเหมาะ ไข่พยาธิจะเจริญเป็นระยะติดต่อซึ่งจะมีตัวอ่อนอยู่ภายใน ไก่จะติดพยาธิโดยกินไข่ระยะติดต่อเข้าไป

ไก่อายุ 1 – 3 เดือน เมื่อเป็นโรคชนิดนี้ จะมีอาการซูบผอม เบื่ออาหาร ขนหยอง ปีกตกเติบโตช้า ท้องเสีย ถ้ามีพยาธิมากลูกไก่อาจตายภายใน 10 วัน ในไก่ใหญ่ จำนวนไข่ลดลง

#### การป้องกันและกำจัดพยาธิ

1. ทำความสะอาดคอก กวาดอุจจาระบ่อย ๆ

2. อย่าใช้คอกชื้นแฉะ และพยายามให้คอกถูกแสงแดดเสมอ

3. การเลี้ยงลูกไก่บนตะแกรงลวดตาข่ายจะป้องกันพยาธิได้ดี

4. การรักษาพยาธิไส้เดือนใช้ยาพวกปิปเปอราซีนชนิดแคปซูล ขนาด 200 มิลลิกรัม

ต่อน้ำหนักตัวไก่ 1 กก. หรือใช้ผสมลงในอาหารให้ไก่กินในขนาด 0.5 % เมื่อไก่อายุได้ 2 – 3 เดือน ไม่ควรให้อาหารมากเกินไป ควรผสมให้ไก่กินอาหารให้หมดในวันเดียว หรืออาจจะให้ไก่อดอาหารก่อนให้ยาก็ได้ เพื่อทำให้ไก่อยากกินอาหารมากขึ้นในวันที่ให้ยาถ่ายพยาธิ ต่อไปให้ซ้ำเป็นระยะ ๆ ทุก 3 – 4 เดือน จะช่วยให้ไก่แข็งแรง สมบูรณ์ หรือถ้าไม่สะดวกในการหาซื้อจะใช้ของที่มีอยู่ในพื้นบ้านก็ได้ โดยใช้หมากแข็งที่ใช้กินนำมาแช่น้ำให้อ่อนตัว แล้วตำให้แหลก ปั้นให้เป็นเม็ดขนาดข้าวโพดให้ไก่กินตัวละ 1 เม็ด

#### พยาธินัยต์ตาไก่

มักพบได้เสมอในไก่ที่เลี้ยงปล่อยให้หากินตามที่รก หรือในเล้าที่มีแมลงสาบอาศัยอยู่จะพบว่านัยตาไก่จะมีพยาธิตัวเล็ก ๆ สีขาวยาวประมาณครึ่งเซนติเมตรอยู่ในมุมตาด้านหัวตาของไก่

#### สาเหตุ

แมลงสาบเป็นพาหะชั่วคราวที่พยาธิจะไปเจริญเติบโตจากไข่เป็นตัวอ่อนอยู่ภายในแมลงสาบ เมื่อไก่กินแมลงสาบเข้าไป ก็จะติดโรคพยาธินี้ ตัวอ่อนพยาธิจะเคลื่อนตัวจากปากของไก่เข้าไปทางช่องจมูกแล้วเข้าไปในท่อน้ำตาไปสู่ที่หัวตา

#### อาการ

ไก่จะกะพริบตาบ่อย ๆ น้ำตาไหล ถูตากับหัวปีก พยาธิจะรบกวนตาไก่ ทำให้ตาอักเสบเป็นหนองตาบวมปิดและจะพบพยาธินัยต์ตาไก่ซ่อนอยู่ที่มุมตา ด้านหัวตาของไก่

#### การป้องกันและรักษา

ต้องกำจัดแมลงสาบให้หมดไปจากบริเวณเล้าไก่ รักษาความสะอาดของเล้าไก่ และที่เก็บอาหารอย่าให้รกรุงรังเป็นที่อาศัยของแมลงสาบได้

การรักษาโรคใช้ไม้พันสำลี เขี่ยเอาก้อนหนองที่นัยต์ตาออกแล้วใช้น้ำเกลือหรือน้ำมะเกลือนั้นหรืออาจใช้ยาฉุนแช่น้ำจนได้น้ำสีชาอ่อน ๆ หยดนัยต์ตาไก่ แล้วเขี่ยเอาพยาธิออก หยอดตาด้วยยาหยอดตาที่มียาปฏิชีวนะ เช่น คลอแรมเฟนนิคอล เพื่อลดการอักเสบของตา วันละ 2 ครั้ง เช้าและเย็น ประมาณ 2 – 3 วันจนกว่าจะหายเป็นปกติ

## ตารางการให้วัคซีนป้องกันโรคระบาดของไก่

|  |  |  |  |  |
| --- | --- | --- | --- | --- |
| ชนิดวัคซีน | **อายุไก่** | **วิธีใช้** | **ขนาดวัคซีน** | **ระยะคุ้มโรค** |
| นิวคาสเซิล (ชนิดหยอดจมูก)  นิวคาสเซิล  นิวคาสเซิล (ชนิดแทงปีก) | 1-7 วัน  21 วัน  3 เดือน | หยอดจมูก  หยอดจมูก  ใช้เข็มคู่แทงปีก | 1-2 หยด  1-2 หยด  1 ครั้ง | ควรทำครั้งที่สองเมื่อไก่ อายุ  21 วัน ควรทำวัคซีนนิวคาสเซิล  ชนิดแทงปีกอีกครั้ง เมื่อไก่อายุ  3 เดือน  6 เดือน |
| ฝีดาษไก่  อหิวาต์ไก่ | 7 วัน  ตั้งแต่  1 เดือน | ใช้แข็มคู่แทงปีก  ฉีดเข้ากล้ามเนื้อ | 1 ครั้ง  1 ซีซี. | 1 ปี  3 เดือน ฉีดซ้ำทุก 3 เดือน |
| หลอดลมอักเสบ | 14 วัน | หยอดจมูก | 1-2 หยด | 3 เดือน ทำซ้ำทุก 3 เดือน  ห้ามใช้วัคซีนนี้ พร้อมกับวัคซีน  นิวคาสเซิล ควรใช้วัคซีนชนิดนี้  ห่างกันไม่น้อยกว่า 1 อาทิตย์ |

**กิจกรรม**

**จงตอบคำถามต่อไปนี้**

1.จงอธิบายถึงสาเหตุ อาการ วิธีการป้องกัน รักษาโรคดังต่อไปนี้

- โรคนิวคาสเซิล

- โรคฝีดาษ

-หลอดลมอักเสบ

.....................................................................................................................................................

....................................................................................................................................................

....................................................................................................................................................

..................................................................................................................................................

.....................................................................................................................................................

....................................................................................................................................................

....................................................................................................................................................

..................................................................................................................................................

.....................................................................................................................................................

....................................................................................................................................................

....................................................................................................................................................

..................................................................................................................................................

.....................................................................................................................................................

....................................................................................................................................................

....................................................................................................................................................

..................................................................................................................................................

.....................................................................................................................................................

....................................................................................................................................................

....................................................................................................................................................

..................................................................................................................................................

**บทที่ 3**

**การแปรรูปอาหารจากไก่เบตง**

**สาระสำคัญ**

### ไก่เบตงสามารถนำมาแปรรูปเป็นอาหารที่มีชื่อเสียง และมีผู้คนนิยมมาบริโภค อาทิเช่น ข้าวมันไก่เบตง ไก่เบตงสับ ไก่คั่วเค็ม ไก่เบตงตุ๋นยาจีน เพื่อเพิ่มมูลค่าของไก่เบตงอีกทางหนึ่ง

## ผลการเรียนรู้ที่คาดหวัง

1.ผู้เรียนสามารถแปรรูปอาหารจากไก่เบตงได้

**ขอบข่ายเนื้อหา**

เรื่องที่ 1 การแปรรูปอาหารจากไก่เบตง

**การแปรรูปอาหารจากไก่เบตง**

**ไก่เบตงสามารถนำไปแปรรูปเป็นอาหารได้หลากหลาย ดังนี้**

### ไก่สับเบตง  เป็นเมนูที่นักชิมขาประจำต่างตกหลุมรัก และสั่งมารับประทานก่อนเมนูอื่นๆ  เคล็ดลับอยู่ที่การใช้ไก่เบตงแท้คุณภาพดี  และสูตรลับการต้มไก่ทำให้ได้ไก่สับที่นุ่มลิ้น แต่ไม่ยุ่ย หนังไก่เคี้ยวกรุบ  เนื้อเหลืองสวย รับรู้ถึงกลิ่นหอมที่อยู่ในเนื้อไก่เบตง

[](http://pic.free.in.th/id/b17e31f97dde4ef706a8d56f059390cd)[](http://pic.free.in.th/id/e3198eb2dc5cdcd12de6e022af197db9)

### ไก่เบตงคั่วเค็ม    ว่ากันว่าทุกเทศกาลไหว้ของชนชาวจีน จะมีเมนูเอกประจำครอบครัว คือ การนำไก่เบตงมาสับเป็นชิ้นๆ เอาเกลือมาคลุกให้ทั่วตัวไก่ จากนั้นนำมาต้มไฟอ่อนๆสลับกับนำเย็นจนกว่าไก่จะสุก  และนั้น คือ ที่มาแห่งความอร่อยของ...        "ไก่เบตงคั่วเค็ม"

### ไก่เบตงตุ๋นเครื่องยาจีน  กลิ่นหอมของเครื่องยาจีนผสมกับกลิ่นหอมของไก่เบตง  ที่ระเหยจากอุ่นไอร้อนของนำซุปที่หอมหวานด้วยนำสกัดจากเนื้อไก่ผสมผสานกับเครื่องยาจีน  จนกลายเป็นเป็นนำซุปรสเด็ด  นอกจากได้อิ่มกับเนื้อไก่ที่ตุ๋นจนเปื่อยแล้ว  แถมยังบำรุงสุขภาพจากเครื่องยาจีนอีกด้วย

### ข้าวมันไก่เบตง  ความพิเศษที่ทำให้ข้าวมันไก่จานนี้แตกต่างจากข้าวมันไก่ธรรมดา  คือ กลิ่นหอมเฉพาะตัวของไก่เบตงที่แทรกในทุกอณูของเม็ดข้าว  ประกอบกับเนื้อไก่เบตง ที่หอมนุ่มเนียนลิ้น และนำจิ้มสูตรต้นตับรับที่จะช่วยผสมผสานรสชาติให้ข้าวมันไก่เบตงจานนี้  ให้อร่อยแบบไม่ธรรมดาเลยทีเดียว

วิธีการทำไก่มันไก่เบตง

**ข้าวมันไก่** เป็น[อาหารคาว](http://www.panyathai.or.th/wiki/index.php?title=%E0%B8%AD%E0%B8%B2%E0%B8%AB%E0%B8%B2%E0%B8%A3%E0%B8%84%E0%B8%B2%E0%B8%A7&action=edit)ของไทย คาดว่าอาหารชนิดนี้ได้รับการเผยแพร่มาจากชาวจีนหลี (หรือไหหลำ หรือไหหนาน) มีให้รับประทานกันทั่วทุกภาคในประเทศไทย และนิยมกันมากในหมู่ชาวไทยเชื้อสายจีน

[](http://pic.free.in.th/id/bf3032e58a6629ad0cabcd09ec4c88e9)

## เครื่องปรุง

* [ไก่](http://www.panyathai.or.th/wiki/index.php?title=%E0%B9%84%E0%B8%81%E0%B9%88&action=edit)เบตง 1 ตัว (ขนาด 2 กก.ขึ้นไปถึง 3 กก.)
* ซีอิ๊วขาวสูตร1 2 ช้อนโต๊ะ
* น้ำมันไก่(เจียวใหม่) 3 ถ้วยตวง
* [ข้าวหอมมะลิ](http://www.panyathai.or.th/wiki/index.php?title=%E0%B8%82%E0%B9%89%E0%B8%B2%E0%B8%A7%E0%B8%AB%E0%B8%AD%E0%B8%A1%E0%B8%A1%E0%B8%B0%E0%B8%A5%E0%B8%B4&action=edit)ใหม่ 7 ถ้วยตวง
* เกลือป่น 1 ช้อนโต๊ะ
* [กระเทียม](http://www.panyathai.or.th/wiki/index.php/%E0%B8%81%E0%B8%A3%E0%B8%B0%E0%B9%80%E0%B8%97%E0%B8%B5%E0%B8%A2%E0%B8%A1)เจียว 5-6 กลีบ
* [ขิง](http://www.panyathai.or.th/wiki/index.php/%E0%B8%82%E0%B8%B4%E0%B8%87)แก่(ปลอกเปลือก) 1 แง่งเล็ก

## วิธีทำการทำไก่

* 1. นำไก่เบตงมาล้างให้สะอาดโดยดึงปอดไก่กับก้อนเลือดที่ติดกับกระดูกออกแล้วล้างให้สะอาดอีกครั้ง พักไว้
* 2. นำหม้อใส่น้ำตั้งไฟให้เดือดใส่เกลือ 1 ช้อนชาไปในท้องไก่ แล้วนำไก่ใส่หม้อ ปล่อยให้เดือดสักครู่ แล้วหรี่ไฟช้อนฟองออกจนหมด เคี่ยวต่อประมาณ 15 นาที หลังจากครบ 15 นาทีแล้วให้พลิกตัวไก่แล้วเคี่ยวต่อประมาณ 10 - 15 นาที (ขณะต้มน้ำควรท่วมไก่)
* 3. หลังจากต้มจนครบเวลาแล้ว (วิธีสังเกตุว่าไก่สุกหรือไม่ให้ใช้ตะเกียบแหลมลองจิ้มดูที่หนีบขาไก่ ถ้าไม่มีเลือดเป็นใช้ได้) นำไก่ขึ้นโรยเกลือเล็กน้อยให้ทั่วตัว ปล่อยให้เย็นสักครู่ แล้วนำไก่สับใส่จาน พร้อมเสิร์ฟ

## วิธีทำข้าวมัน

* 1. นำกระเทียมสับเจียวกับน้ำมันไก่ พอมีกลิ่นหอมตักใส่ถ้วยพักไว้
* 2 .นำขิงแก่ปอกเปลือกล้างให้สะอาดแล้วทุบให้แตกพักไว้
* 3. นำข้าวหอมมะลิ ซาวน้ำให้สะอาด ใส่หม้อไฟฟ้าเทน้ำซุปไก่ ซีอิ๊วขาว กระเทียมเจียว เกลือป่น และขิงมาคนให้เข้ากัน หุงข้าวตามปกติ ก็จะได้ข้าวมันไก่ที่มีกลิ่นหอม

## เครื่องปรุงน้ำจิ้ม

* ซีอิ๊วขาวสูตร1 1 ถ้วยตวง(ประมาณ 10 ช้อนโต๊ะ)
* ขิงแก่สับ 1 ช้อนโต๊ะ
* กระเทียมสับ 3 ช้อนโต๊ะ
* น้ำตาลปี๊บ 1 ช้อนโต๊ะ
* พริกขี้หนูสวน(เด็ดก้านออก) 5 ช้อนโต๊ะ

## วิธีทำน้ำจิ้ม

        นำขิง กระเทียมและพริกขี้หนูสวน มาโขลกจนละเอียดพอสมควร จึงเติมน้ำมะนาว น้ำตาลปี๊บ และซีอิ๊วขาวคลุกเคล้ากันให้เข้ากันตามอัตราส่วน

## วิธีทำน้ำซุป

        น้ำซุปส่วนที่เหลือ จากหุงข้าวแล้ว ให้เติมรากผักชี ทุบพอแตก 2-3 ราก , กระเทียมที่แกะเปลือกนอกออก ล้างสะอาด 3-4 กลีบใหญ่, พริกไทยเม็ด 10 เม็ด, พอน้ำเดือด ก็ใส่ฟักหรือแฟงที่ปอกเปลือก ควักไส้ออก + ล้างน้ำ หั่นเป็นชิ้นใหญ่ ๆ ขนาดประมาณ 5 ซม. ลงไปในหม้อ ต้มจนฟักสุก ใส่ตังฉ่ายสักหยิบมือ ปรุงรสด้วยซีอิ้วขาว ตอนเสริฟ์ก็โรยหน้าด้วยผักชีหั่นหยาบๆ

**สูตรไก่ตุ๋นยาจีน**

**ส่วนประกอบ**  
1. ไก่เบตง ขนาด 500 กรัม

2. ชุดเครื่องตุ๋นยาจีน   
3. น้ำเปล่า 700 มล.  
4. เกลือ ½ ชช.  
5. ซีอิ้วขาว 1½ ชต.  
6. พริกไทยป่น ½ ชช.  
7. เห็ดหอมแห้ง 5 ดอก (แช่น้ำไว้ด้วยค่ะ)  
  
**วิธีทำ**  
1. หั่นก้านเห็ดหอมทิ้งไป จากนั้นบั้งส่วนดอกให้เป็นแฉกทั้งหมด 3 แฉก   
2. สับไก่ให้เป็นชิ้นพอคำ  
3. ต้มน้ำให้เดือด เติมไก่ , เครื่องยาจีน, เห็ดหอมและน้ำแช่เห็ดหอมลงไป   
ตุ๋นด้วยไฟอ่อนประมาณ 1 ชั่วโมง ระหว่างตุ๋นให้ปิดฝาหม้อด้วย  
และประมาณทุก ๆ 15 นาทีให้เปิดฝาหม้อ แล้วใช้ช้อนตักเอาไขมันไก่ที่ลอยอยู่หน้าซุบทิ้งด้วย  
เพราะถ้าไม่ตักออก จะทำให้ซุปขุ่น   
4. ปรุงรสด้วยพริกไทย ,เกลือ ,ซีอิ้วขาว คนให้เข้ากันเป็นอันเสร็จ

**กิจกรรม**

**คำสั่ง** ให้นักศึกษาคิดเมนูสูตรอาหารและแปรรูปอาหารจากไก่เบตง โดยให้อธิบายถึงวัตถุดิบ วิธีการผลิตและประโยชน์ที่ได้จากการแปรรูป

………………………………………………………………………………………………..

……………………………………………………………………………………………….

……………………………………………………………………………………………….

………………………………………………………………………………………………

………………………………………………………………………………………………..

……………………………………………………………………………………………….

……………………………………………………………………………………………….

……………………………………………………………………………………………….

………………………………………………………………………………………………..

……………………………………………………………………………………………….

……………………………………………………………………………………………….

……………………………………………………………………………………………….

………………………………………………………………………………………………..

……………………………………………………………………………………………….

…………………………………………………………………………………………….

……………………………………………………………………………………………..

………………………………………………………………………………………………..

……………………………………………………………………………………………….

…………………………………………………………………………………………….

…………………………………………………………………………………………….

**บทที่ 4**

**การจัดการอาชีพการเลี้ยงไก่เบตง**

**สาระสำคัญ**

การเลี้ยงไก่เบตง ผู้ที่เลี้ยงไก่เบตงต้องมีการวางแผนการดำเนินงานไว้ล่างหน้า เช่น จะจำหน่ายไก่เบตงจึงจะได้ราคาผู้ที่เลี้ยงไก่เบตงหาตลาดเพื่อจำหน่ายไก่เบตงได้แล้วต้องมีการบันทึกบัญชีรายรับ - รายจ่าย เพื่อจะได้ทราบว่า ผลการดำเนินการเลี้ยงไก่เบตงนั้น ได้กำไรหรือขาดทุน โดยอาจมีการประเมินผลการดำเนินการทุก 6 เดือน หรือ 1 ปี

## ผลการเรียนรู้ที่คาดหวัง

1.ผู้เรียนสามารถวางแผนการดำเนินงานได้

2.ผู้เรียนสามารถทำบันทึกรายรับและรายจ่ายได้

3.ผู้เรียนสามารถบอกแนวทางการแก้ไขการเลี้ยงไก่เบตง

**ขอบข่ายเนื้อหา**

เรื่องที่ 1การวางแผนการดำเนินงานและบันทึกการผลิต

เรื่องที่ 2การตลาดเพื่อการจำหน่ายและการบันทึกบัญชีรายรับ -รายจ่าย

เรื่องที่ 3การพิจารณาความสำเร็จในอาชีพการเลี้ยงไก่เบตง

เรื่องที่ 4ปัญหาอุปสรรคและแนวทางการแก้ไขการเลี้ยงไก่เบตง

**เรื่องที่ 1 การวางแผนการดำเนินงานและบันทึกการผลิต**

การเลี้ยงไก่เบตง ผู้ที่เลี้ยงไก่เบตงต้องมีการวางแผนการดำเนินงานไว้ล่างหน้า เช่น จะจำหน่ายไก่เบตงจึงจะได้ราคาดี โดยทั่ว ๆ ไปแล้ว ไก่เบตงจะมีร่าคาสูงมากขึ้นในช่วงตรุษจีน สารทจีน หรือเทศกาลอื่น ๆ เพราะประชาชนต้องการไก่พื้นเมืองจำนวนมากในเทศกาลดังกล่าว และในช่วงฤดูแล้ง ไก่เบตงก็ขายได้ราคาดี เนื่องจากอาหารของมนุษย์จากธรรมชาติมีอยู่น้อย ไม่เพียงพอกับความต้องการของประชาชนนั่นเอง  
 นอกจากมีการวางแผนการดำเนินงานแล้ว ผู้ที่เลี้ยงไก่เบตงจะต้องมีการบันทึกรายละเอียดการผลิตไก่เบตงในแต่ละเดือนว่า มีไก่เบตงแต่ละรุ่นอยู่จำนวนเท่าใด และถ้าสามารถแยกเพศไก่เบตงได้ก็ยิ่งดีเพื่อทำให้การวางแผนผลิตลูกไก่เบตง ได้ตามความต้องการของตลาด

**ตัวอย่าง บันทึกการผลิตเบตง ประจำเดือน พฤษภาคม 2555**

|  |  |  |  |  |
| --- | --- | --- | --- | --- |
| **ลำดับที่** | **รายละเอียด** | **จำนวน** | | |
|  |  | **เพศผู้** | **เพศเมีย** | **รวม** |
| 1 2 3 | ลูกไก่พื้นเมืองแรกเกิด - 2 เดือน ไก่พื้นเมืองอายุ 2 เดือน - 7 เดือน ไก่พื้นเมืองอายุ 7 เดือนขึ้นไป | - - 15 | - - 70 | 160 75 85 |
|  |  | **รวมจำนวน** | | 320 |

**เรื่องที่ 2 การตลาดเพื่อการจำหน่ายและการบันทึกบัญชีรายรับ -รายจ่าย**

    เนื่องจากประชาชนมีความต้องการไก่เบตงมาก เพราะคุณภาพของเนื้อไก่เบตงแน่น ไม่เพียงพอต่อความต้องการของตลาดทำให้จำหน่ายได้ราคาดีเมื่อเทียบกับราคาผลผลิตอย่างอื่น การซื้อขายส่วนใหญ่จะใช้วิธีชั่งน้ำหนักและไม่มีปัญหาเรื่องการตลาด แต่อย่างไรก็ตามถ้าผู้ที่เลี้ยงไก่เบตงสามารถหาผู้รับซื้อประจำได้จะเป็นการดีเพราะสามารถประหยัดเวลาในการจำหน่ายไก่เบตง  
          หลังจากผู้ที่เลี้ยงไก่เบตงหาตลาดเพื่อจำหน่ายไก่เบตงได้แล้วต้องมีการบันทึกบัญชีรายรับ - รายจ่าย เพื่อจะได้ทราบว่า ผลการดำเนินการเลี้ยงไก่เบตงนั้น ได้กำไรหรือขาดทุน โดยอาจมีการประเมินผลการดำเนินการทุก 6 เดือน หรือ 1 ปี

**ตัวอย่าง  บัญชีรายรับ  -  รายจ่ายการเลี้ยงไก่พื้นเมือง ประจำเดือนพฤษภาคม 2555**

|  |  |  |  |  |  |  |  |
| --- | --- | --- | --- | --- | --- | --- | --- |
|  | **รายรับ** | | |  | **รายจ่าย** | | |
| **วัน/เดือน/ปี** | **รายการ** | **จำนวนเงิน** | | **วัน/เดือน/ปี** | **รายการ** | **จำนวนเงิน** | |
|  |  | **บาท** | **สต.** |  |  | **บาท** | **สต.** |
| 8 พ.ค. 2555  19พ.ค.2555   24พ.ค.2555 | ขายลูกไก่พื้นเมือง 100 ตัว  ขายไก่พื้นเมือง (ใหญ่) 30 ตัว  ขายไก่พื้นเมือง (ใหญ่) 10 ตัว | 1,000  1,500  500 | -  -  - | 6 พ.ค.2555  13พ.ค.2555  20 พ.ค.2555  29 พ.ค. 2555 | ซื้ออาหารไก่  ซื้อวัคซีนและยาถ่าย พยาธิ ซื้อวัสดุปรับปรุง โรงเรือน ซื้อรางอาหาร | 900  110  400  150 | -  -  -  - |
| รวม | | 3,000 | - | รวม | | 1,560 | - |

**กิจกรรม**

**คำสั่ง นักศึกษาบันทึกรายรับรายจ่ายจากการประกอบอาชีพ ตามตาราง**

|  |  |  |  |  |  |  |  |
| --- | --- | --- | --- | --- | --- | --- | --- |
|  | **รายรับ** | | |  | **รายจ่าย** | | |
| **วัน/เดือน/ปี** | **รายการ** | **จำนวนเงิน** | | **วัน/เดือน/ปี** | **รายการ** | **จำนวนเงิน** | |
|  |  | **บาท** | **สต.** |  |  | **บาท** | **สต.** |
|  |  |  |  |  |  |  |  |
|  |  |  |  |  |  |  |  |

**เรื่องที่ 3 การพิจารณาความสำเร็จในอาชีพการเลี้ยงไก่เบตง**

         การที่จะพิจารณาว่าผู้ที่เลี้ยงไก่เบตง ประสบความสำเร็จหรือไม่ย่อมขึ้นอยู่ว่าผู้ที่เลี้ยงไก่เบตงนั้น เลี้ยงไก่เบตงเป็นอาชีพเสริม หรือเลี้ยงเป็นอาชีพหลัก ถ้าผู้ที่เลี้ยงไก่เบตงเป็นอาชีพเสริม จะพิจารณาว่าเลี้ยงไก่เบตงแล้วไก่เบตงเจริญเติบโตสมบูรณ์ดีหรือไม่ไก่เบตงไม่ตายจากโรคระบาด แต่ถ้าเลี้ยงเป็นอาชีพหลักนอกจากจะพิจารณาว่าเลี้ยงไก่เบตงแล้วได้ผลผลิตดี ปัจจัยสำคัญที่จะชี้ขาด คือกำไร - ขาดทุน ถ้าผู้ที่เลี้ยงไก่เบตงแล้ว จำหน่ายได้กำไรก็แสดงว่าประสบผลสำเร็จทั้งในด้านการผลิตและการตลาด กล่าวคือ "สามารถลดต้นทุนการผลิตได้ต่ำกว่าราคาขาย"

**เรื่องที่ 4**  **ปัญหาอุปสรรคและแนวทางการแก้ไขการเลี้ยงไก่เบตง**

การเลี้ยงไก่เบตง มักจะประสบปัญหาและอุปสรรคมากมายทั้งด้านการผลิตและการตลาด อย่างไรก็ตาม ถ้าผู้ที่เลี้ยงไก่เบตงมีความสนใจและค้นคว้าหาความรู้เพิ่มอยู่เสมอ จากเอกสาร สิ่งพิมพ์ผู้ที่เลี้ยงไก่เบตงแล้วประสบผลสำเร็จ ปศุสัตว์อำเภอ ปศุสัตว์จังหวัด เกษตรตำบล เกษตรอำเภอ เกษตรจังหวัด สถานีบำรุงพันธุ์สัตว์พัฒนากรตำบล พัฒนากรอำเภอ และวิทยาลัยเกษตรกรรม จะทำให้ผู้ที่เลี้ยงไก่เบตงสามารถเลี้ยงไก่เบตงประสบความสำเร็จได้ สำหรับปัญหาอุปสรรคที่พบในการเลี้ยงไก่เบตงมีการแนะแนวทางวิธีการแก้ไขดังนี้  
       **1. ปัญหาด้านทุนค่าอาหารสูง** ผู้ที่เลี้ยงไก่เบตงควรหาวิธีการลดต้นทุนค่าอาหาร เช่น ในช่วงกลางคืน อาจใช้หลอดไฟฟ้าสำหรับดักแมลงเพื่อใช้เป็นอาหารเสริมสำหรับไก่เบตง นอกจากนี้ควรทำการปลูกหญ้าหรือพืชที่ไก่เบตงชอบกิน  
           **2. ปัญหาด้านการปรับปรุงพันธุ์ไก่เบตง** ผู้ที่เลี้ยงไก่เบตงอาจจะประสบปัญหาไก่เบตงที่เลี้ยงไม่แข็งแรงหรือเจริญเติบโตช้า ไม่เป็นที่ต้องการของประชาชน ผู้ที่เลี้ยงไก่เบตงควรแก้ไขโดยวิธีการคัดเลือกพ่อพันธุ์ - แม่พันธุ์ที่มีลักษณะดีไว้ไว้ทำพันธุ์อยู่เสมอในการเลี้ยงไก่เบตงแต่ละรุ่น โดยการคัดไก่เบตงที่ไม่สมบูรณ์ออกไปและควรจัดหาพ่อพันธุ์ไก่เบตงที่มีลักษณะดีจากแหล่งอื่นมาเป็นพ่อพันธุ์เพื่อป้องกันการผสมพันธุ์ระหว่างเครือญาติหรือการผสมเลือดชิด  
       **3. ปัญหาด้านโรคระบาดไก่เบตง** ไก่เบตงเป็นสัตว์เลี้ยงที่มีปัญหาเรื่องโรคพยาธิรบกวนมาก ดังนั้น ผู้ที่เลี้ยงไก่เบตงควรให้ความสนใจในการทำวัคซีนป้องกันโรคที่สำคัญอย่างสม่ำเสมอตามคำแนะนำ และต้องจัดการเลี้ยงดูให้ไก่เบตงได้กินอาหารเต็มที่ โรงเรือนและน้ำดื่มต้องสะอาดจึงจะสามารถป้องกันโรคระบาดได้

**กิจกรรม**

**จงตอบคำถามต่อไปนี้**

1.จงอธิบายวิธีการแก้ปัญหาต้นทุนด้านอาหารสูง

………………………………………………………………………………………………..

……………………………………………………………………………………………….

…………………………………………………………………………………………….

……………………………………………………………………………………………..

………………………………………………………………………………………………..

……………………………………………………………………………………………….

**2.**จงอธิบายวิธีการปัญหาด้านการปรับปรุงพันธุ์ไก่เบตง

………………………………………………………………………………………………..

……………………………………………………………………………………………….

…………………………………………………………………………………………….

……………………………………………………………………………………………..

………………………………………………………………………………………………..

……………………………………………………………………………………………….

**แบบทดสอบหลังเรียน**

**คำชี้แจง**  ทำเครื่องหมายกากบาท (X) หน้าข้อคำตอบที่ถูกต้องที่สุดเพียงข้อเดียว

1. ข้อใดเป็นวัตถุประสงค์ของการเลี้ยงไก่เบตง ในปัจจุบัน

ก. บริโภค ข. จำหน่าย

ค. ทำพันธุ์ ง. เอาไข่และเนื้อ

2. ปัจจุบันไก่เบตงเป็นที่นิยมกันมากเพราะอะไร

ก.ราคาสูง ข. เนื้อรสชาติอร่อย

ค. คนนิยมบริโภค ง. ถูกทั้ง ก และ ข

3. บริเวณตัวโรงเรือนเลี้ยงไก่ควรใช้อะไรทา

ก. ตาข่าย ข. แห

ค. อวน ง. ถูกทุกข้อ

4. ข้อใดเป็นสัดส่วนระหว่าง แม่พันธุ์ไก่ พ่อพันธุ์ไก่

ก. 4/1 ข. 5/1

ค. 6/1 ง. 7/1

5. ขนาดของโรงเรือน 3 X 4 เมตร จะสามารถเลี้ยงไก่ได้กี่ตัว

ก. 10 ตัว ข. 30 ตัว

ค. 50 ตัว ง. 70 ตัว

6. อาหารที่สร้างกระดูกและเปลือกไข่ควรให้ไก่ได้กินอะไร

ก.กินกรวดและหอย ข.กินฟางและข้าวเปลือก

ค. กินข้าวโพดและรำ ง.กินรำและข้าวเปลือก

7. ในการให้อาหารไก่ควรให้อย่างไร

ก. ควรซื้ออาหารเพื่อเอามาผสม ข. ให้เฉพาะอาหารเสริม

ค. ให้กินเองตามธรรมชาติ ง. ถูกทุกข้อ

8. วัคซีนแบ่งออกเป็นกี่ชนิด

ก. 1 ชนิด ข. 2 ชนิด

ค. 3 ชนิด ง. 4 ชนิด

9. เมื่อไก่เบตงป่วยด้วยโรคนิวคาสเซิล การใช้วัคซีนชนิดแทงปีก ควรใช้กับไก่อายุเท่าใด

1. อายุ 3 เดือนขึ้นไป ข.อายุ 5เดือนขึ้นไป

ค.อายุ 10เดือนขึ้นไป ง.อายุ12เดือนขึ้นไป

10.ข้อใดคือวิธีการลดต้นทุนด้านอาหารสูงในการเลี้ยงไก่เบตง

ก.การปล่อยไก่หาอาหารตามธรรมชาติ

ข.การใช้หลอดไฟฟ้าสำหรับดักแมลงเป็นอาหารเสริม

ค.การใช้รำ ข้าวโพดแก่ไก่

ง.การให้อาหารวันละ 1ครั้ง

**เฉลยแบบทดสอบก่อนเรียน**

* 1. **ก**
  2. **ง**
  3. **ง**
  4. **ค**
  5. **ข**
  6. **ข**
  7. **ข**
  8. **ง**
  9. **ก**
  10. **ข**

**เฉลยแบบทดสอบหลังเรียน**

1. **ข**
2. **ง**
3. **ง**
4. **ค**
5. **ข**
6. **ก**
7. **ง**
8. **ข**
9. **ก**
10. **ข**

**เฉลยกิจกรรมบทที่ 1**

**เฉลยเรื่องที่ 1**

1.ไก่เบตงเป็นไก่ที่มาจากประเทศจีน. สายพันธ์ไก่พันธุ์แลนซาน

2.ไก่เบตงมีชื่อทางวิทยาศาสตร์ Betta splendens Regan.

**เฉลยเรื่องที่ 2**

1.ให้นักศึกษาบอกประโยชน์ของการเลี้ยงไก่เบตง

         1 ทำให้ผู้เลี้ยงไก่เบตงมีอาหารที่ดีมีคุณภาพไว้รับประทาน

         2. ทำให้ผู้เลี้ยงไก่เบตงมีรายได้เพิ่มขึ้น

3. มูลไก่เป็นปุ๋ยคอกที่มีธาตุอาหารของพืชสูง และเป็นอาหารเลี้ยงปลาก็

 4. ไก่เบตงสามารถเลี้ยงเป็นอาชีพได้ เนื่องจากไก่เบตงขายได้ราคาดีมากทั้งตัวผู้และตัวเมีย หรือสามารถเลี้ยงเป็นงานอดิเรกก็ได้ ซึ่งก็จะทำให้มีรายได้เพิ่มพูนยิ่งขึ้นอีกทางหนึ่งด้วย  
 5. ไก่เบตงเลี้ยงง่ายและมีความต้านทานโรคสูง   
 6. การเลี้ยงไก่เบตงสามารถช่วยแก้ความเครียด ความหงุดหงิดได้ เป็นการผ่อนคลายอารมณ์ได้เป็นอย่าง ๆ

**เฉลยเรื่องที่ 3**

1.ความแตกต่างของไก่เบตงตัวผู้และไก่เบตงตัวเมีย

|  |  |  |
| --- | --- | --- |
| **ลักษณะรูปร่าง** | **เพศผู้** | **เพศเมีย** |
| หงอน | แบบหงอนจักร์ | แบบถั่วสั้น |
| คอ | ขอสีเหลืองทอง แล้วค่อยๆจ่าง | ขนสีเหลืองอ่อน |
| ปีก | สั้น ขนสีเหลือง | ขนปีกเต็ม มีสีดำประปราย |
| **หาง** | หางขนมีน้อย สีน้ำตาลปน | หางดก สีเหลือง |
|  |  |  |

**เฉลยบทที่ 2**

**เฉลยเรื่องที่ 1**

1.การสร้างโรงเรือนไก่เบตง

เล้ามีขนาด กว้าง 3 เมตร ยาว 4 เมตร สูง 2 เมตร เลี้ยงไก่ขนาดใหญ่ได้ประมาณ 30 – 40 ตัวควรมีกรงไก่ขนาดเล็กอีก 2 กรง คือ กรงหรือสุ่มสำหรับเลี้ยงแม่ไก่ กับลูกอ่อน 1 กรง กรงหรือสุ่ม สำหรับเลี้ยงไก่เล็ก 1 กรง

2.ขนาดของรางอาหาร สำหรับการให้อาหารไก่

**ขนาดราง** ไก่ใหญ่ 10 ตัว ใช้รางยาว 1 เมตร

ไก่รุ่น 10 ตัว ใช้รางยาว 50 เมตร

### ไก่เล็ก 10 ตัว ใช้รางยาว 20 เมตร

**เฉลยเรื่องที่ 2**

1.อาหารไก่ได้แก่

### มด แมลง ไส้เดือน ตัวปลวก ผักต่าง ๆ หญ้าสด ปลายข้าวโพด ข้าวเปลือก และ

อาหารสำเร็จรูป

2.ไก่ต้องการอาหารทั้งหมด 6 อย่าง เพื่อประโยชน์ในด้าน

1. อาหารประเภทแป้ง เพื่อนำไปสร้างกำลัง ใช้ในการเดิน การวิ่ง ประเภทนี้ได้จากรำ ปลายข้าว ข้าวโพด ข้าวเปลือก กากมันสำปะหลัง

2. อาหารประเภทเนื้อ เพื่อนำไปสร้างขน เล็บ เลือด เนื้อ หนัง อาหารประเภทนี้ได้จากแมลงไส้เดือน ปลา ปลาป่น

3. อาหารประเภทไขมัน นำไปสร้างความร้อนให้ร่างกายอบอุ่น ได้จากกากถั่ว กากมะพร้าวไขสัตว์ น้ำมันหมู การงา

4. อาหารประเภทแร่ธาตุ ไก่ต้องการอาหารแร่ธาตุไปสร้างกระดูก เลือด และเปลือกไข่แร่ธาตุต่าง ๆ ได้จากเปลือกหอยป่น กระดูกป่น

5. อาหารประเภทไวตามิน สร้างความแข็งแรง และกระปรี้กระเปร่าแก่ร่างกายสร้างความต้านทานโรค และบำรุงระบบประสาท มีในหญ้าสด ใบกระถิน ข้าวโพด รำข้าว ปลาป่น

6. น้ำ เป็นสิ่งจำเป็นที่สุดต่อร่างกาย ถ้าขาดน้ำไก่จะตาย ภายใน 24 ชั่วโมง ต้องมีน้ำให้ไก่กินตลอดเวลา

**เฉลยเรื่องที่ 3**

#### 1.แม่ไก่ที่ดี ที่สามารถนำมาทำพันธุ์ต้องมีลักษณะ

-มีรูปร่างสมบูรณ์และแข็งแรงมีน้ำหนักตั้งแต่ 1.5 กก. ขึ้นไป เมื่อมีอายุตั้งแต่ 7 เดือน แต่ไม่เกิน 3 ปี

- ให้ไข่อย่างน้อยปีละ 4 ชุด

- ให้ไข่อย่างน้อยชุดละ 12 ฟอง

- ฟักไข่ออกอย่างน้อยชุดละ 8 ตัว

- เลี้ยงลูกเก่ง เลี้ยงลูกรอดจนโตชุดละ 6 ตัว

- ไม่ดุร้าย คอยจิกตีลูกไก่ของแม่ไก่ตัวอื่น

#### 2.วิธีการเลี้ยงลูกไก่

ลูกไก่ออกจากไข่หมดแล้ว ควรให้แม่ไก่เลี้ยงลูกเอง โดยการย้ายทั้งแม่ไก่และลูกไก่มาขังในสุ่มหรือกรงบนพื้นดินที่แห้ง ในระยะแรกควรมีถาดอาหารสำหรับใส่รำปลายข้าว หรือเศษข้าวสุกให้ลูกไก่กินและมีถ้วยหรืออ่างน้ำตื้น ๆ ใส่น้ำสะอาดให้กินตลอดเวลา เมื่อลูกไก่อายุประมาณ 2 อาทิตย์ ลูกไก่แข็งแรงดีแล้วก็เปิดสุ่มออกปล่อยให้ลูกไก่ไปหากินกับแม่ไก่ได้ ซึ่งโดยธรรมชาติแม่ไก่จะเลี้ยงลูก ประมาณ 1 – 2 เดือน จึงจะแยกจากลูกเพื่อผสมพันธุ์และวางไข่ใหม่ หรือต้องการให้แม่ไก่เตรียมตัวไข่รุ่นต่อไปเร็วขึ้น หลังจากปล่อยให้เลี้ยงดูลูกได้ 2 อาทิตย์ ก็ให้แยกลูกออกจากแม่นำไปเลี้ยงในกรงต่างหาก

**เฉลยเรื่องที่ 4**

1. โรคนิวคาสเซิล

#### อาการ ปกติจะแสดงอาการป่วยหลังได้รับเชื้อโรคเป็นเวลา 3 – 6 วัน โดยแสดงอาการหายใจลำบาก มีเสียงดังในเวลาหายใจ มีน้ำมูกไหล ท้องเสีย

#### การใช้วัคซีนป้องกันโรคระบาดไก่

การฉีดวัคซีนป้องกันโรค ควรให้ตั้งแต่อายุน้อย ๆ และทำตามตารางที่กำหนดอย่างสม่ำเสมอเป็นวิธีที่เสียค่าใช้จ่ายน้อยและได้ผลค่อนข้างดี

2. โรคฝีดาษ

#### อาการ

เกิดตุ่มฝีดาษลักษณะคล้ายหูดเกิดขึ้นตามผิวหนังบริเวณที่ไม่มีขน เช่น บริเวณหน้า หงอนเหนียง และขา ระยะแรกเป็นเม็ดตุ่มเล็ก ๆ ต่อมาจะค่อย ๆ ใหญ่ขึ้น ที่หัวของฝีดาษเป็นแผลที่สะเก็ดสีน้ำตาลปิดอยู่ต่อมาจะแห้งและลอกหลุดออกไป

2. ตุ่มฝีดาษ ชนิดที่เป็นแผลเกิดขึ้นในลำคอ ทำให้กินอาหารลำบาก น้ำลายไหลยืด มีกลิ่นเหม็นเป็นมาก ๆ จะทำให้ไก่ตายได้

#### สาเหตุและการติดต่อ

เกิดจากเชื้อไวรัส ติดต่อได้หลายทาง ดังนี้

- ทางบาดแผล เช่น แผลที่เกิดจากถูกของมีคม จากการจิกตีกันในฝูง

- ยุงเป็นพาหะที่สำคัญในการนำเชื้อโรคไประบาดในไก่ตัวอื่น ๆ โดยยุงกินเลือดสัตว์ป่วย ในระยะที่มีเชื้อโรคอยู่ในกระแสเลือดเชื้อโรคจะเข้าไปอยู่ในตัวยุง เมื่อยุงไปกัดดูดเลือดไก่

อีกตัวหนึ่งก็จะปล่อยเชื้อโรคเข้าไปทำให้ไก่เป็นโรค

#### การป้องกันและรักษา

1. ในการเลี้ยงลูกไก่เล็ก ควรระวังอย่าให้ยุงกัด

2. ใช้ทิงเจอร์ไอโอดีนทาตามตุ่มฝีที่เกิดขึ้น เพื่อลดการอักเสบของฝีและให้ยาปฏิชีวนะละลายน้ำให้กินติดต่อกัน 3 – 4 วัน

#### 3.โรคหลอดลมอักเสบติดต่อ

เป็นโรคติดต่อทางระบบหายใจ เกิดได้กับไก่ทุกอายุ ในลูกไก่เล็กจะติดโรคนี้ได้ง่ายกว่าและตายมากกว่าในไก่ใหญ่

#### อาการ

ไก่แสดงอาการคล้ายเป็นหวัด โดยเฉพาะในลูกไก่จะมีอาการหายใจลำบาก อ้าปากเวลาที่หายใจและมีเสียงดังครืดคราด ตาแฉะ หงอยซึม ลูกไก่มักตายเพราะหายใจไม่ออก เนื่องจากจะมีน้ำเมือกอุดในหลอดลมส่วนในแม่ไก่จะตายน้อยกว่า แต่มีผลกระทบต่อการไข่ ทำให้ไข่ลดลงอย่างรวดเร็ว คุณภาพของไข่เลวลง เช่น เปลือกไข่บาง นิ่ม ขรุขระ ไข่ขาวเหลวเป็นน้ำ ฟักออกเป็นตัวน้อย

#### สาเหตุและการติดต่อ

### เกิดจากเชื้อไวรัชชนิดหนึ่ง การแพร่ระบาดรวดเร็วมาก ไก่จะได้รับเชื้อโรคโดยการหายใจเอาเชื้อโรคที่ปลิวฟุ้งอยู่ในอากาศ หรือการกินเอาเชื้อโรคที่ปนอยู่ในอาหารหรือน้ำเข้าไป

การป้องกัน

**ในการป้องกันมิให้เกิดโรค มีข้อแนะนำ ดังนี้**

1. อย่างเลี้ยงลูกไก่ต่างรุ่นปนเปกัน ควรเลี้ยงไก่เล็กให้อยู่ห่างจากไก่ใหญ่

2. หมั่นดูแลความสะอาดเล้าไก่ และภาชนะต่าง ๆ ที่ใช้ในเล้าไก่และใช้น้ำยาฆ่าเชื้อโรค

**เฉลยบทที่3**

**เฉลยเรื่องที่ 1**

**วิธีการผลิตและประโยชน์ที่ได้จากการแปรรูป**

**แกงกะหรี่ไก่เบตง**

วัสดุ /อุปกรณ์

1.เนื้อไก่ 700 กรัม

2.[น้ำพริกแกงกะหรี่](http://www.ezythaicooking.com/karee_curry_paste_th.html" \t "_blank) 1 ช้อนโต๊ะ

3. กะทิ 3 ถ้วยตวง

4. หอมใหญ่หั่นเป็นชิ้น 1 ลูก

5. มันฝรั่ง 2 ลูก (ล้าง,ปอกเปลือกและหั่นเป็นชิ้น)

6.พริกชี้ฟ้าแดงหั่นแฉลบ 3 เม็ด

7. น้ำตาล 1/2 ช้อนโต๊ะ

8. เกลือ 1/2 ช้อนชา

9. น้ำปลา 1 ช้อนโต๊ะ

10 น้ำมันพืช

|  |
| --- |
| วิธีทำทีละขั้นตอน  1. ล้างทำความสะอาดเนื้อไก่ หั่นเป็นชิ้นๆ ถ้าเป็นส่วนน่องหรือสะโพกอาจไม่จำเป็นต้องหั่นก็ได้  2. ตั้งน้ำมันในกระทะบนไฟร้อนปานกลาง ใส่กะทิ (1 ถ้วยตวง) ลงไปต้มจนเดือดจึงใส่[น้ำพริกแกงกะหรี่](http://www.ezythaicooking.com/karee_curry_paste_th.html)ลงไป ผัดจนหอมและกะทิแตกมัน จึงใส่เนื้อไก่ที่เตรียมไว้ลงไป เคี่ยวด้วยไฟอ่อนๆ 10-15 นาที  3. ใส่หอมใหญ่, มันฝรั่ง และกะทิที่เหลือลงไป ปรุงรสด้วย น้ำปลา, น้ำตาล, พริกชี้ฟ้าและเกลือ เคี่ยวต่อไปอีก 15-20 นาที จนมันฝรั่งนิ่มแล้วจึงปิดไฟ  4. ตักใส่ถ้วย เสริฟทันทีพร้อมข้าวสวยร้อนๆ หรือจะทานกับโรตีและ[อาจาด](http://www.ezythaicooking.com/free_recipes/Peanut_sauce_and_Cucumber_Relish_th.html)ก็ได้ |
|  |

เฉลยบทที่ 4

เฉลยเรื่องที่ 3

**1. ปัญหาด้านทุนค่าอาหารสูง** ผู้ที่เลี้ยงไก่เบตงควรหาวิธีการลดต้นทุนค่าอาหาร เช่น ในช่วงกลางคืน อาจใช้หลอดไฟฟ้าสำหรับดักแมลงเพื่อใช้เป็นอาหารเสริมสำหรับไก่เบตง นอกจากนี้ควรทำการปลูกหญ้าหรือพืชที่ไก่เบตงชอบกิน  
           **2. ปัญหาด้านการปรับปรุงพันธุ์ไก่เบตง** ผู้ที่เลี้ยงไก่เบตงอาจจะประสบปัญหาไก่เบตงที่เลี้ยงไม่แข็งแรงหรือเจริญเติบโตช้า ไม่เป็นที่ต้องการของประชาชน ผู้ที่เลี้ยงไก่เบตงควรแก้ไขโดยวิธีการคัดเลือกพ่อพันธุ์ - แม่พันธุ์ที่มีลักษณะดีไว้ไว้ทำพันธุ์อยู่เสมอในการเลี้ยงไก่เบตงแต่ละรุ่น โดยการคัดไก่เบตงที่ไม่สมบูรณ์ออกไปและควรจัดหาพ่อพันธุ์ไก่เบตงที่มีลักษณะดีจากแหล่งอื่นมาเป็นพ่อพันธุ์เพื่อป้องกันการผสมพันธุ์ระหว่างเครือญาติหรือการผสมเลือดชิด

**ภาคผนวก**

**ประวัติภูมิปัญญาท้องถิ่นด้านการเลี้ยงไก่เบตง**

**1.นายรวี การี**

**ที่อยู่** บ้านเลขที่ 16 ถนนกุนุงจนอง ตำบลเบตง อำเภอเบตง จังหวัดยะลา

**การศึกษา** มัธยมศึกษาตอนปลาย

**อาชีพ** ธุรกิจส่วนตัว อาชีพเสริม เลี้ยงไก่เบตงเพื่อจำหน่าย

**ประสบการณ์ด้านการเลี้ยงไก่เบตง**

มีความรู้ในการเลี้ยงไก่ ประมาณ ๑๐ ปี เพาะพันธุ์ไก่เบตง เพื่อจำหน่ายลูกไก่ และจำหน่ายแม่พันธุ์และพ่อพันธุ์ไก่ เป็นวิทยากรให้ความรู้ด้านการเลี้ยงไก่เบตงให้กับชุมชน และหน่วยงานต่าง ๆ

**2.นายสุขสันต์ อุ๋ยสวัสดิ์**

ที่อยู่ บ้านเลขที่ 163 /1 หมู่ที่ 7 ตำบลอัยเยอร์เวง อำเภอเบตง จังหวัดยะลา

การศึกษา ประกาศนียบัตรวิชาชีพชั้นสูง

อาชีพ ทำการเกษตรผสมผสาน ( ทำสวนผลไม้ / ปลูกผักปลอดสารพิษ / เลี้ยงปลา/เลี้ยงไก่-เป็ด)

**ประสบการณ์ด้านการเลี้ยงไก่เบตง**

มีความรู้ในการเลี้ยงไก่ ประมาณ ๒๐ ปี เป็นวิทยากรให้ความรู้ด้านการเลี้ยงไก่เบตงและวิทยากรด้านการทำเกษตรผสมผสานตามแนวทางปรัชญาเศรษฐกิจพอเพียง ให้กับชุมชน และหน่วยงานต่าง ๆ

**คณะผู้จัดทำ**

**ที่ปรึกษา**

นางสุนิสา สุวรรณโน ผู้อำนวยการ กศน.อำเภอเบตง

นายอรุณ ช่วยนุกูล ประธานคณะกรรมการสถานศึกษา

**ผู้เขียน/ผู้เรียบเรียงและบรรณาธิการ**

นางอาอัยเสาะ ดาจูดา ครู คศ.๑

นายอภินพ นิลพันธ์ หัวหนา กศน.ตำบล

**คณะทำงาน**

นางอาอัยเสาะ ดาจูดา ครู คศ.1

นางสาวณัฐทินี ศรประสิทธิ์ ครูผู้ช่วย

นางสาวชัญญพัชร์ อรุณฉายพงศ์ บรรณารักษ์ปฎิบัติการ

นางสาวนิซูไนด๊ะ มะกูวิง ครูอาสาสมัครการศึกษานอกโรงเรียน

นายสุวิทย์ ซียง ครูอาสาสมัครฯสถาบันศึกษาปอเนาะ

นายไซดี บือแน หัวหน้า กศน.ตำบลยะรม

นายอภินพ นิลพันธ์ หัวหน้า กศน.อัยเยอร์เวง

นายภคพล พิมพ์วิวัฒน์ หัวหน้า กศน.ตำบลตาเนาพะแมเราะ

นางสาวสุภาภรณ์ เพชรชนะ หัวหน้ากศน.ตำบลารน้ำทิพย์

นางสาวอิทธิญา มะเกะ หัวหน้า กศน.ตำบลเบตง

นายตูแวรอดี ดาจูดา ครูศูนย์การเรียนชุมชนบ้านจุฬาภรณ์พัฒนา ๑๐

นางสาวศิริรัตน์ อนุสรณ์ประเสริฐ ครูศูนย์การเรียนชุมชนชุมชนกองร้อย

**ผู้พิมพ์ต้นฉบับ**

นายอภินพ นิลพันธ์ หัวหน้า กศน.ตำบล

**คำนำ**

หลักสูตรการเลี้ยงไก่เบตง จัดทำขึ้นเพื่อเป็นข้อมูลเนื้อหาสารระเกี่ยวกับความรู้เบื้องต้นการเลี้ยงไก่เบตง คุณลักษณะที่ดีของไก่เบตง วิธีการเลี้ยงไก่ การเลือกสถานที่ การคัดเลือกพันธุ์ไก่ ลักษณะของโรงเรือน วัสดุอุปกรณ์ที่ใช้และวิธีการสร้างโรงเรือน วัสดุอุปกรณ์ในการเลี้ยงไก่พื้นเมือง วัตถุดิบอาหารที่ใช้เลี้ยงและสูตรอาหาร หลักวิธีการสุขาภิบาลที่ควรปฏิบัติ โรคระบาดไก่พื้นเมืองที่สำคัญและวิธีป้องกันรักษา โรคพยาธิ และวิธีป้องกันรักษา การวางแผนการดำเนินงาน และการจดบันทึกการผลิต การหาตลาดเพื่อจำหน่ายและการจดบันทึกรายรับ – รายจ่าย การพิจารณาความสำเร็จในอาชีพ ปัญหาอุปสรรคและแนวทางแก้ไขในการเลี้ยงไก่พื้นเมือง เพื่อให้ผู้ที่ต้องการศึกษาหาความรู้ได้ศึกษาด้วยตนเองเพิ่มเติม

ศูนย์การศึกษานอกระบบและการศึกษาตามอัธยาศัยอำเภอเบตง

จังหวัดยะลา

**สารบัญ**

หน้า

**คำแนะนำการใช้หนังสือเรียน** 1-2

**โครงสร้างรายวิชา** 3-6

**แบทดสอบก่อนเรียน** 7-8

**บทที่ 1 ความรู้เบื้องต้นเกี่ยวกับการเลี้ยงไก่เบตง**

เรื่องที่ 1 ประวัติความเป็นมาไก่เบตง 9-11

เรื่องที่ 2 ประโยชน์ของการเลี้ยงไก่เบตง 12-13

เรื่องที่ 3คุณลักษณะของไก่เบตง 14-17

**บทที่ 2วิธีการเลี้ยงไก่เบตง**

เรื่องที่ 1 สถานที่เลี้ยงไก่เบตง 18-21

เรื่องที่ 2 อาหาร 22-24

เรื่องที่ 3 การคัดเลือกพันธุ์ไก่เบตง 25-27

เรื่องที่ 4 การป้องกันและรักษาโรคไก่เบตง 28-37

**บทที่3 การแปรรูปไก่เบตง**

เรื่องที่ 1 การแปรรูปอาหารจากไก่เบตง 38-43

**บทที่ 4 หลักการจัดการอาชีพการเลี้ยงไก่เบตง**

เรื่องที่ 1การวางแผนการดำเนินงานและบันทึกการผลิต 44-45

เรื่องที่ 2การตลาดเพื่อการจำหน่ายและการบันทึกบัญชีรายรับ –รายจ่าย 46-47

เรื่องที่ 3การพิจารณาความสำเร็จในอาชีพการเลี้ยงไก่เบตง 48

เรื่องที่ 4ปัญหาอุปสรรคและแนวทางการแก้ไขการเลี้ยงไก่เบตง 48-49

**แบบทดสอบหลังเรียน** 50-51